Referencer - Frydenlund-VVS\nVi er jo altid glade for Ros\nHer er et uddrag af hvad vores kunder siger om os:\nI sommeren 2013 fandt jeg ud af ,at jeg har fået mig en rørskade. Kontakte alm brand hvor der blev taget kontakt til frydenlund. Derefter gik det hurtigt. Fællesskab mellem mig, frydenlund og heine var vi enige om, at det var en stor skade , samt der skulle en fugtighedspecialist på. Inden for par dage blev dette konstateret, at hele huset havde lidt skade.\nHurtig genhusning samt flytning. Og nu er vi kommet hjem igen. Jeg vil gerne pointerer hvordan forløbet har været for mig og mine børn. At få såden en skade er bestemt ikke spændende. Men jeg er meget glad for den behandling, jeg har fået fra frydenlund samt heine (alm brand). Hver gang jeg har ringet eller kontakte over mail , har jeg kun modtaget venlighed. Lige meget hvor stresset de har været. De håndværkere som har lavet mit hus,synes jeg, at de er professionelle og dygtige til deres speciale. Flere har tænkt længere end mig, hvordan jeg vil have det og det. Det er jeg mega glad for. Jeg vil til enhver tid anbefale alm brand (heine) samt frydenlund til andre. Tusind tak .\nMed venlig hilsen Jutta Pallesgaard\nHej Tommy Frydenlund.\nJeg har nu modtaget slutafregning fra mit forsikringsselskab Codan og betragter hermed sagen omkring min vandskade som afsluttet.\nJeg vil gerne udtrykke min tak til jer for et godt og professionelt arbejde, alle de forskellige håndværkere som har være med til at afhjælpe vores vandskade har være imødekommende, hjælpsomme og har vist stor respekt for det arbejde som de skulle udfører, selvom vi var boende i huset.\nMed hilsen Poul Arnø , Ølsted\nTil Frydenlund og folkene som var her .\nVi siger mange tak for en meget god og behagelig omgangstone og nogle meget dygtige folk de har gjort et flot stk. arbejde og vi var meget glade for dem de var meget punklige med at ryde op til fyraften så vi andre var så lidt genert af dem.\nVi ønsker jer alle en god sommer Agnes og Birger Michelsen\nEntreprisen anført af Tommy Frydenlund har uden sammenligning været noget af det ypperste, mest effektive og mest behagelige vi har oplevet indenfor kategorien.\nVi har haft et enestående samarbejde med Tommy Frydenlund, hvor vi i fællesskab har kunnet finde de bedste og mest optimale løsninger på renoveringen, både i de store linjer og ned i detaljen.\nNår man står overfor en større renovering af sin ejendom, så står man ligeledes overfor en større intervention af mennesker som i ens hjem skal udføre opgaven.\nTommy’s team af håndværkere har igennem forløbet bevæget sig rundt i vores hjem med respekt og ydmyghed overfor vores familie, vores ejendele, samt de ideer og ønsker for renoveringen vi har måttet have undervejs. Det er intet mindre end god stil og desværre sjældent set i det omfang. Så tak for det.\nMange venlige hilsner, Nina & Søren Thestrup Hansen\nAtt. Thommy Frydenlund – Vedrørende udbedring efter vandskade I vort hjem:\nEfter overstået måneder med en tilværelse der har været ganske forfærdelig, vil jeg gerne benytte lejligheden til at sige tak for et godt smarbejde med de folk I sendte på opgaverne, og Per vi havde telefonisk kontakt til.\nDet har været en glade at have dem arbejdende her, og alle har været skånsomme og venlige, og yderligere er kommet med små gode ideer til det arbejde der skulle udføres.\nMed vores bedste hilsener – Erik og Bente Kaastrup\nI foråret 2014 fik vi renoveret bad og toilet på 1.sal i vores murermestervilla fra 1923.\nFra første indledende møde med Frydenlund VVS fik vi en fin, faglig rådgivning og spændende forslag til løsning på vores ønsker, som bl.a. indeholdt gulvvarme, bruseniche, væghængt toilet og fliser på gulv og vægge.\nEfter nogen tid fik vi en fuldt færdig tidsplan, hvor både tømrer, vvs og murer indgik.\nDenne tidsplan blev overholdt perfekt og det færdige resultat lever fuldt ud op til vores forventninger.\nJan Balschmidt, Snekkersten\nKære Tommy. I flere tilfælde er det jo nok klager/reklamationer, I modtager, når folk henvender sig til jer efter udført vvs arbejde.\nI dette tilfælde er det med en helt uforbeholden ros til den unge mand, I havde sat på opgaven med at udskifte vore toiletter.\nSjældent har vi mødt en ung mand med så megen pli og høflighed og med en professionel forståelse af, hvordan man orienterer om, hvordan ”tingene” virker, og hvad vi skal være opmærksomme på.\nEn pryd for standen og en medarbejder, I kan være stolte af!\nMange hilsener Bente og Nils Toftegaard Jollen 15\nHej Frydenlund, Tak for din hjælp og jo tak de har kontaktet os.\nHusk at sige tak til dem der satte det nye fyr til, de har lavet et fantastisk arbejde\nikke mindst bagefter hvor de næsten gjorde hele mit hus rent:-)\nSå tusinde tak Anita


Danske golfspillere dropper stor turnering i Asien - parasport.dk\nJonas Lolk (Mølleåen GK) er blandt de danske spillere, der må droppe turneringen i Kina. Foto: Jesper Hviid\nAfbuddet er særligt ærgerligt, da de danske spillere tidligere har klaret sig vældig godt i turneringen i Macau, hvor hele deltagelsen - bortset fra flybilletten - er finansieret af sponsorer. Billetterne blev derfor hurtigt reserveret, og truppen kunne se frem til noget af en drømmetur med VIP-service, 5-stjernet hotel og spil på en superlækker golfbane.\nAlligevel var et afbud den eneste vej at gå set i lyset af udbruddet af coronavirus i Kina, konstaterer Dansk Golf Unions paragolf-konsulent Jesper Hviid.\n- Vi er naturligvis utroligt kede af det på spillernes vegne. De har med god grund set frem til en stor oplevelse, men vi mener, at det vil være uforsvarligt at sende truppen afsted under de omstændigheder, som coronavirusset har forårsaget. Vi håber, at der i stedet kommer en ny invitation i 2021, siger han.


Kina søger råstoffer og en ny verdensorden | Information\nXi Jinping rejser i en bue udenom Vesten. Og det lader ikke til at være en tilfældig ruteplan. Det er et forsøg på at »opbygge en ny verdensorden«, skriver kinesiske statsmedier. På sin første udlandstur som Kinas præsident var Xi Jinping i weekenden i Moskva, hvor han opfordrede til et forstærket kinesisk-russisk samarbejde for at dæmme op for vestlig indflydelse. Derfra er han taget til Afrika, kontinentet som en kinesisk handelsminister sidste år forudså vil overgå både USA og EU som Kinas største handelspartner inden for 3-5 år. I dag er Xi Jinping i Sydafrika, hvor han vil deltage i et topmøde blandt BRIKS-landene, som har et forslag på bordet om at etablere en ny udviklingsbank, som skal rivalisere med den vestligt kontrollerede Verdensbanken.\nSamtidig handler Xi Jinpings ni dage lange tur i høj grad om råstoffer. Siden han i november blev kommunistpartiets leder, har han talt om sin ’store kinesiske drøm’ om et stærkt Kina, der fortsætter sin hastige udvikling.\nOg hvis den drøm skal opfyldes, kræver det i høj grad, at Kina får adgang til russiske og afrikanske energiressourcer.\nPå første del af sin tur fik Xi Jinping succes med sin dagsorden. Med slet skjult henvisning til Vesten, og især USA, sagde Xi Jinping i en tale i Moskva: »Intet land eller nogen blok af lande vil igen være i stand til på egen hånd at dominere verden.«\nDen russiske præsident, Vladimir Putin, var tilsyneladende modtagelig over for budskabet. Han sagde, at han var klar til, at Moskva og Beijing sammen »skaber en ny, mere retfærdig verdensorden«. Sammen overværede de to ledere underskrivelsen af en ny kæmpe gasaftale, der betyder, at den russiske energigigant Gazprom fra 2018 skal levere mindst 38 mia. kubikmeter gas til Kina hvert år. I følge Xi Jinping fik besøget »et storartet resultat«.\nI de næste dage vil Xi Jinping i den sydafrikanske havneby Durban mødes med de andre ledere fra BRIKS-landene (Brasilien, Rusland, Indien, Kina og Sydafrika). Den nye ikke-vestlige blok repræsenterer allerede stærke økonomiske kræfter, som medlemslandene nu også lader til at være klar til at tilføre en politisk dimension.\nI et tegn på deres voksende diplomatiske rolle har Syriens præsident Bashar al-Assad i sidste uge bedt BRIKS-landene om at tage affære for »at stoppe volden« i landet. Samtidig forventes det, at de fem lande vil lancere en ny udviklingsbank, som de i første omgang tilsammen vil skyde 50 mia. dollar ind i. Banken kan udfordre Verdensbankens syv årtier lange dominans, og det vil være første gang, at BRIKS-landene tager konkrete skridt for at gøre op med det, som de betragter som en uretfærdig magtfordeling i Verdensbanken, den internationale valutafond IMF og FN, hvor de fremadstormende økonomiers nyfundne slagkraft ikke afspejles.\nForud for mødet har diplomater fra værtslandet Sydafrika sagt, at målet er at skabe en »ny og rimelig verdensorden«, og »en stærkere kraft til at modstå de internationale fora, der hovedsageligt er domineret af den udviklede verden«.\nDet er de samme toner, der lyder fra Kina. BRIKS-landene »håber at opbygge en mere fair og retfærdig global økonomisk og finansiel orden, som ellers har været domineret af de store udviklede lande, specielt USA med sit greb om IMF og Verdensbanken,« skriver Wang Yusheng, en tidligere kinesisk ambassadør og nu leder af China International Studies Research Fund, i den engelsksprogede avis China Daily. Han skriver, at der er brug for »en mere demokratisk, rimelig og multipolar verden«, som reflekterer BRIKS-landenes styrke.\nDe fem lande repræsenterer 45 procent af verdensbefolkningen, 40 procent af klodens landareal, 30 procent af den globale produktion, og inden for det seneste årti har de stået for halvdelen af verdens økonomiske vækst.\nAfrikas bedste ven\nPå sin tur satser Xi Jinping også på at udbygge Kinas adgang til Afrikas rigdom på olie og andre råstoffer. Søndag og mandag var han i Tanzania, og efter Sydafrika tager han til DR Congo, hvorfra Kina sidste år importerede 5,9 mia. tons olie – 2 procent af Kinas samlede olieimport.\nKina overhalede i 2009 USA som Afrikas største handelspartner. Handlen nåede i 2012 op på 198 mia. dollar, en stigning på 19,3 pct. i forhold til året før. Og det vurderes, at Kina mellem 2010 og 2012 har spenderet eller givet lovning på investeringer for 101 mia. dollar i veje, jernbaner, kraftværker og miner i 27 afrikanske lande.\nDe kinesiske statsmedier hylder det kinesisk-afrikanske samarbejde og fremstiller Kina som Afrikas økonomiske redning.\nDet officielle nyhedsbureau Xinhua kalder Kina for »Afrikas bedste ven gennem alle tider«, og i en leder i partiavisen Global Times er der ros til Kinas indflydelse på kontinentet: »Det er tydeligt, at Kina tillægger Afrika mere betydning end nogen anden større magt,« skriver avisen, der samtidig kritiserer Vesten for sin rolle: »Vestlige kolonialister, som plyndrede kontinentet, har stadig ikke tilbagebetalt deres historiske gæld og har ikke fundet ud af at sætte gang i en sund udvikling i de afrikanske lande.«\nMen der er dog også kritik af Kinas rolle. Fra Vesten lyder der ofte anklager om, at Kina undergraver demokrati, god regeringsførelse og menneskerettigheder i Afrika. Og fra afrikanske lande selv er der klager over, at Kinas dominans som eksportør af billige produkter undergraver Afrikas forsøg på at opbygge sin egen produktion, og samtidig har Kinas enorme appetit efter råstoffer skævvredet de økonomiske bånd.\nKina er »en betydelig årsag til Afrikas desindustrialisering og underudvikling,« skrev chefen for den nigerianske centralbank, Lamido Sanusi, denne måned i Financial Times:\n»Kina tager vores primære varer og sælger os fabrikerede varer i stedet. Dette var også essensen af kolonialismen.«\nI en tale i Tanzanias Dar es Salaam i går argumenterede Xi Jinping, at Kina hjælper Afrikas økonomiske vækst, men han søgte også at forsikre om, at han vil arbejde for, »at afrikanske lande får mere gavn af samarbejdet«.\n26. marts, 2013 - 11:49\nDet bliver hårde tider for Danida og Folkekirkens Nødhjælp.\nBrøndgraveri kan fremover formentlig kun ske i Vendsyssel og på Lolland. Heller ikke Grønland vil have de fjolser rendende rundt med deres gode viljer og overklassemanerer men uduelige til udvikling.\nHvorfor har Vesten ikke set den nye verdensorden komme?\nNår Mogens Lykketoft om et par år har tænkt sig at blive formand for FNs generalforsamling er medlemmerne formodentlig udvandret til et forum som i højere grad afspejler verdensordenen af i dag.\n26. marts, 2013 - 12:28\n"...DR Congo, hvorfra Kina sidste år importerede 5,9 mia. tons olie – 2 procent af Kinas samlede olieimport."\nKina har jo ogsaa egen olieproduktion, saa mon ikke de forbruger den olie de importerer? I saa fald bruger hver kineser saa 500 liter om dagen i foelge artiklen. Man kan godt nok smoere nogle cykelkaeder, koere en del i bil og fyre grundigt op i wok'erne med alt den olie. Det er lige foer en CO2 skeptiker som jeg begynder at blive overbevist - eller ogsaa burde Information ansaette en matematisk student til at holde oeje med at tallene i artiklerne ikke er helt ude i hampen.\n26. marts, 2013 - 12:43\nHvad vil BRiKS landene i disse psykologiske krigsførelses tider, vil de en ny kold krig.\nWay, en oneliner!\n26. marts, 2013 - 12:59\nTak for at du goer opmaerksom paa fejlen, Henrik Broendum. Det er 5,9 MILLIONER tons olie, som Kina importerede fra Congo sidste aar. Beklager.\n26. marts, 2013 - 13:16\nProblemet med Kina er at de ikke bare "udvikler" Afrika, men også eksporterer kinesere til Afrika. I de syv år plus jeg har boet i en relativ lille by i RSA, har vi fået adskillige kinesiske butikker, grillbarer osv. Alle med kinesere bag disken. Selv i vores lokale township er der åbnet to kinesiske supermarkeder, som lige sælger deres produkter lidt billigere end de lokale gør. Det skaber absolut gnidninger.\nDer må være en pointe. Uden at være paranoid, tror jeg desværre, at mange afrikanske nationer en dag vågner op og finder ud af, at kineserne har overtaget deres økonomier, deres jord, deres fabrikker. Det vil få den vestlige kolonisering der engang smadrede kontinentet til at være ren børnehave. Men lige nu kører det fint og kineserne gør jo rigtig meget for at "udvikle" landene syd for Sahara. Deres investeringer i infrastruktur er svær at sige nej til. Det virker.\nHvis I har set Blade Runner, der foregår i LA en gang ude i fremtiden, så har I set hvordan Afrika vil blive overtaget af vennerne fra øst. Der vil være kinesere over alt.\nMen selvfølgelig kan de lokale lære at spise nudler. Italienerne lærte Somalierne at spise spaghetti. Og de smager bedre end majsgrød, gør nudlerne. Så måske det ikke er så dårligt alligevel?\nAnders Lund, Michael Madsen, Peter Nielsen og Anders Feder anbefalede denne kommentar\n26. marts, 2013 - 13:33\nPå mange måder er verden faktisk meget simpel. Og det går til syende og sidst jo nok som det altid gør.\nDe stærke udnytter de svage :o(\nSimon Hansen og Lilli Wendt anbefalede denne kommentar\n26. marts, 2013 - 13:36\nDet er vel også derfor mennesket holder grise og ikke omvendt ;o)\n26. marts, 2013 - 13:52\nMenneskeheden er ofte(st) en meget trist stoerrelse..............helt specielt den oeverste ene procent..\nPaa den ene side er det forfaerdeligt at Kineserne i den grad udnytter Afrika - og andre og, paa den anden side, er det paa hoeje tide, at ''lederne''* af den Vestlige verden faar et ordentligt hak i tuden, for om nogen mener de er verdens herrer, da er det da dem......den Vestlige Verdens eneste ''lille'' problem er, at de mennesker der skulle forestille at vaere ''ledere'' ikke paa nogen maade er bedre end Kineserne eller andre...tvaertimod...\nForestil Jer om vi kunne indfange alle verdens saakaldte ledere...bure dem inde i kz og flygtningelejre (stort set det samme), og tvinge dem til at leve af Kinesiske nudler i 10 - 15 aar...altsaa i lige saa lang tid, som Danmark lader flygtninge bo i flygtningelejre i Danmark (for en stor del bestaaende af de mennesker Danmark selv har gjort til flygtninge med landets ulovlige krige)......sikke en dejligt velsignet fred vi andre saa ville faa i alle disse aar.....men ak, dette er og forbliver en droemmeverden...\n*ledelse har intet - absolut ingenting - at goere med den maade den Vestlige verden i dag tyraniserer og torturerer blot sine egne paa......noget er gaaet helt og aldeles galt med disse saakaldte ''ledere''.............\n26. marts, 2013 - 14:18\nMartin Gøttske, er der nogen grund til, at tallet opgøres i tons olie, og ikke i tønder, som synse at være standard?\n26. marts, 2013 - 14:20\nKina er ved at slå vesten på vestens hjemmebane. Det kan kun resultere i en bedre verden end vi har nu, at hegemonien brydes.\n26. marts, 2013 - 15:00\nOm Congo og om olie - et par korrektioner og præciseringer:\nEfter min bedste opfattelse tager Martin Gøttske fejl, når han sender Mr Xi til DR Congo. Dette land, som tidligere hed Zaire, er ikke med på programmet for denne første udlandsrejse. Mr. Xi er derimod taget til Republic of Congo eller Congo-Brazzaville. DRC producerer ikke olie, men har mange mineraler, som Kina er interesseret/involveret i, så et besøg hertil er nok snart på programmet.\nCongo-Brazzaville derimod producerer olie, ca. 15 mio. tons i 2011 iflg. BP’s seneste årsoversigt. Det lyder sandsynligt, at man har eksporteret 5.9 millioner tons olie til Kina. Ifølge samme BP-oversigt var Kinas olieforbrug i 2011 på 462 mio. tons, hvoraf 258 mio. blev importeret. Ergo udgjorde importen fra Congo-Brazzaville 2.3 procent af Kinas samlede olieimport.\nBonusinformation: Kinas samlede energiforbrug steg i 2010 til 2400 mio. tons olieækvivalenter (Mtoe), hvorved man snuppede førstepladsen fra USA, der nøjedes med 2280 Mtoe. I 2011 brugte Kina 2613 Mtoe (+8.8%), mens USA gled lidt ned til 2269 Mtoe. Det svarer til, at hver amerikaner bruger 7 tons olie/år, mens hver kineser bruger under 2 tons olie/år.\nKina er storforbruger af kul, som står for 70% af det samlede energiforbrug, De gamle industrilande som USA, Japan og EU har kulandele på lidt over hhv. lidt under 20% af deres respektive totaler. Derfor udledte Kina i 2011 9 milliarder kbm. CO2-ækvivalenter, mens USA på andenpladsen 'kun' udledte 6 milliarder kbm, og EU på 3.pladsen udledte 4 milliarder tons. Japan er nr. 6 efter Indien og Rusland.\n'Takket være' den store kulandel udleder Kina 3400 tons CO2 pr. tons bruttoenergiforbrug, mens USA udleder 2650 tons og EU 2400 tons pr. tons energiforbrug. Hver amerikaner udleder 17 tons CO2/år, mens hver kineser nøjedes med 3 tons i 2010.\nAnders Feder, Holger Madsen, Michael Kongstad Nielsen og Ulf Timmermann anbefalede denne kommentar\n26. marts, 2013 - 15:43\nDer er delte meninger om bl.a Kina, Afrika og Vesten i det store spil om fremtiden.\nEn af de mere kvalificerede stemmer fra afrikansk synsvinkel er den zambianske økonom Dambisa Moyo, som er værd at høre og læse, hvis man vil udvide sin horisont på området.\n26. marts, 2013 - 15:51\n'Kina tager vores primære varer, og sælger os fabrikerede varer istedet'.\nDet minder om Nigeria i 70-erne, da landet var kommet til store olieindtægter. Dengang var det bare Vesten der aftog olie, og til gengæld leverede alt muligt skrammel af forbrugsvarer. I bedste neo-kolonialistiske stil.\nNu vil kommunisten Maos kapitalistiske efterkommere også være kolonister. Gad vide om man af og til kan høre en skramlen fra Maos glaskiste i hans mausolæum på Tien An Men pladsen?\n26. marts, 2013 - 16:01\n"Fra kisten kan ingen høre dig skrige"! ;-)\n26. marts, 2013 - 16:06\nIsoleret set er Kina ikke et problem, det globale økonomiske system er, og Kina er åbenbart enig. I Kina løfter man mennesker ud af fattigdom - i Vesten, skubber man dem ned i fattigdom. En betragtelig forskel.\nUanset race, og andet ligegyldigt pjat, så har vi grundlæggende, de samme behov.\nUdviklingen bekymrer mig, men i mindre grad hvor tragedien vil udspille sig - den vil komme, uanset hvem der skubber på.\nHåbet er, en eller flere stopper op.\nMan kan diskutere kampen mod narko i en evighed, eller man kan fjerne ulighed i et hidtil uset omfang. Jo mindre man deler, jo mere øges incitamentet til selv at tage.\nDet er ret beset dyrenes abc.\n26. marts, 2013 - 16:16\nDyrene er klogere selv uden ABC!\nSelv hyæner bekymrer sig først om ulighed/fordeling i flokken EFTER de har nedlagt eller fundet et bytte/ressource!\n26. marts, 2013 - 16:34\nHvor er det dog en sund og god udvikling for verden, det vi ser her. USA´s status som eneste supermagt brydes ned, og vi får en mere ligelig fordeling af magt og indflydelse svarende til verdens faktiske forhold og behov. Som Jinping siger: »Intet land eller nogen blok af lande vil igen være i stand til på egen hånd at dominere verden.« Sådan, det er virkelig godt. Nu mangler vi bare, at FN tilpasses til de nye realiteter, hvor i hvert fald Indien bør med ind som permanent medlem af Sikkerhedsrådet, og initiativerne med et alternativ til Verdensbanken og IMF er også supergode.\nMed hensyn til Afrika og Kina er der mange vanskeligheder. Kinas udgangspunkt har været, at de ville handle, ikke stille betingelser. Ikke desto mindre tror jeg, at det vigtigste for Afrika lige nu er bedre regeringsførelse på alle niveauer. Kunne man dertil sikre lokalbefolkningens rettigheder til jorden, udbrede rigdommen til en større del af befolkningen, finde på koncepter, hvor minedrift og anden råstoftudvinding kom den afrikanske befolkning mere til gode (indtægterne - ikke nødvendigvis arbejdspladserne, jf. Grønlands situation), ville meget være nået, men ingen tvivl om, at infrastrukturinsvesteringerne. som Kina har stået for, kommer Afrika til gode. En vej er en vej, og den kan bruges af mange andre end dem, der byggede den.\nJette Abildgaard, Peter Nielsen, Holger Madsen, Heinrich R. Jørgensen, Nic Pedersen og Ulf Timmermann anbefalede denne kommentar\n26. marts, 2013 - 16:36\nNu er fattigdom jo et relativt begreb, og det betyder i alt fald ikke det samme her som i Kina.\nDer er en nøje sammenhæng mellem at vi bliver 'fattigere' og at nogle i Kina bliver 'rigere'. Der har i tre årtier været en kraftig overførsel af velstand fra Vesten til Mellemøsten, og i godt et par årtier er der tilkommet visse lande i Øst- og Sydasien, som f.eks. Kina, Vietnam og Indien. De største tabere i det spil, er de såkaldte 'Arabiske forårslande', og Vesten, hvilke sidste dog trods alt (endnu) kan klare udfordringen bedre end 'forårslandene'.\nDet er ærgerligt at det ikke er velfærd, der skal konkurreres på.\n26. marts, 2013 - 17:06\n"Det er ærgerligt at det ikke er velfærd, der skal konkurreres på."\nDet er NETOP forudsætningerne for velfærd, der konkurreres på og om (som altid)!\nDen er ikke kommet dryssende ned fra himlen siden israelitterne tågede rundt i ørkenen og samlede manna.\n(det er der bare mange, der har glemt eller aldrig forstået)\n26. marts, 2013 - 17:38\nDet er HELT korrekt, at det er forudsætningerne for velfærd det drejer sig om. Kan vi konkurrere på de forudsætninger?\n26. marts, 2013 - 18:09\nDet vil vise sig. Vi slipper ihvertfald ikke!\nVi vil under alle omstændigheder komme stærkt forandrede ud af den kamp/konkurrence.\nHvis du med spørgsmålet mener, om "vi" kan opretholde vores tilvante relative magt/position/velfærd/selvfedme globalt set med vores nuværende modeller og tilgange, så er min prognose klart NEJ!\nBnp pr indbygger stiger ellers i europa, så tesen om overførelse, virker ikke plausibel.\n26. marts, 2013 - 19:20\ndu har sikkert også mødt nogle disse små tåber, som regel håbefulde mellemledere, fra erhvervslivet, som altid praler med: " vi omsætter for XXX millioner".\nMan kan som regel hutigt få dem til at tie med ordene: " Og?. Hvordan ser jeres bundlinie og egenkapitalforrentning ud?"\nBNP er kun et mål på omsætning og et i virkeligheden et ret ligegyldigt tal, hvis man ikke bare sidder og prøver at imponere nogle sild, som ikke ved bedre. ;-)\n26. marts, 2013 - 19:22\nBNP er både privat og offentlig, og nedskæringerne i Europa er indtil nu primært gået ud over private, og i langt mindre grad offentligt. Croydon har ikke desto mindre netop været refereret i Information for at sige, at der kommer flere offentligt ansatte. Det er vækst, men bare ikke den vækst der er brug for. Lige nu er der 'negativ vækst'(!) i Danmark. Samtidig Danmark dratter ned af listen internationalt på BNPpp og ligger nu nr. 30 (CIA fb).\nHvis du har været i Kina eller Vietnam eller Indien inden for de sidste ti år, vil du ikke være i tvivl om hvor der er tale om vækst og socio-økonomisk fremgang sammenlignet med Europa.\n26. marts, 2013 - 19:48\nOmsætning giver likviditet, så det er jeg ikke helt enig i. Selvom mit detail kursus, er lidt outdated.\n26. marts, 2013 - 20:06\nJeg ved ikke, om man kan sige, at kineserne udnytter afrikanerne. Kineserne har altså alle dage været rundt i landene omkring dem, altså andre asiatiske lande, og lavet forretning. Så vidt jeg husker, drives 90% af Thailands økonomi af kinesere, selv om kineserne kun udgør 14% af befolkningen. Noget i den retning. Og mig bekendt finder de to kulturer da udmærket ud af det. Jeg ved med sikkerhed, at der blandt de thailandske folkefærd ikke findes nogen specific antipati over for kinesere. Snarere tværtimod. Vi skal passe lidt på med at tro, at kinesernes kommen vil føre til verdens undergang. Det vil den ikke. De vil bare lave business, her. Så lad dem dog. Sådan er deres kultur.\nMan kan sådan set godt koge det ned til besiddelse og kontrol af fysiske ressourcer og produktionsmidler plus handel dermed og udbyttet af disse.\nDet ER faktisk, hvad det handler og altid har handlet om.\nAlt det andet er bare kulisser og udenomssnak.\n26. marts, 2013 - 23:53\nBRICS-landene er på topmødet i dag blevet enige om at oprette en udviklingsbank for at finansiere infrastrukturprojekter, - det er dagens gode nyhed.\nDetaljer i aftalen er dog ikke helt på plads endnu.\n27. marts, 2013 - 03:47\nHallo "KINA", fra en lille dansker som også gerne vil være med, Men husk først jers eget "folk", som slider bukserne ud af røven på sig selv, for bare at følge med?, i den "kapitalistiske tankegang",hvor "viden om" er blevet betydningsløs, hovedsagen er, at "guldbaren" ligger trygt i "graven". Det kunne nok ikke jeres "kon fusius" ikke have sagt bedre.\nNB: Hellere et par "kloge ord" med på vejen, som en flok forvirrede "prædikanters" selvforherligende værdiløsheder, hvor "døden" altid er målet,og prædikantens uvidenhed derom , så tydelig, at "medlidenheden", som foragten derfor breder sig.\n27. marts, 2013 - 09:07\nNullerne driller - også mig.\nKinas CO2-intensitet er høj, men jeg havde fået 3 nuller for meget med: Kina udleder 3.4 tons CO2 for hver tons bruttoenergiforbrug, omregnet til olieækvivalenter (toe). Og så videre for de øvrige lande. Undskyld.\nDet er tydeligt at lande, hvor kul spiller hovedrollen, har høj CO2-intensitet. Blandt BRICS-landene ligger Indien på 3.2 tons CO2/toe (kulandelen er godt 50%) og Sydafrika med 3.7 tons (kulandelen er 75%). Rusland bruger forholdsvis meget mere naturgas (gasandelen er 55%) og udleder derfor kun 2.4 tons. Takket være masser af vandkraft og kun lidt kulforbrug udleder Brasilien kun 1.8 tons CO2/toe. EU's eget 'sorte får', Polen udleder 3.4 tons CO2/toe, mens Danmark nøjes med 2.5 tons CO2/toe.\n27. marts, 2013 - 13:23\nDet er spændende hvorledes to demokratier, en etpartistat, et autokrati og et kommunistisk diktatur (BRIKS) vil samarbejde om en ny verdensorden, som de siger. Der er tale om lande med meget høj økonomisk ulighed, som ikke bliver mindre med deres nuværende vækst.\nEn etpartistat (om end et demokrati) som Sydafrika er tyve år efter ANC's magtovertagelse, stadig et af de absolut mest økonomisk ulige lande i verden, som det også var under apartheid. Samtidig er arbejdsløsheden steget og landets valuta kun gået een vej, nedad.\nDen eneste fællesnævner man kan få øje på, er en økonomisk vækst i større eller mindre grad. Er det nok, må man spørge.


Rygte: Derfor blev RDR 2 forsinket – PlayStationInfo\nRygte: Derfor blev RDR 2 forsinket\nAf Jacob Frederiksen 3. juli 2017 - 14:52 3. juli 2017 PlayStation 4, Rygter\nFor mange var det en enorm skuffelse da Rockstar meldte ud at Red Dead Redemption 2 ikke ville blive udgivet i 2017, sådan som det var planlagt.\nI forbindelse med udskydelsen af udgivelsesdatoen, angav Rockstar Games at de ikke nogen nærmere grund til udskydelsen, udover at de ikke ønskede at sende et spil på gaden som ikke var helt færdigt.\nNye rygter siger dog at grunden til udsættelsen af spillet skal findes et helt andet sted. Rygterne siger nemlig at Rockstar ønsker at spille skal være et cross-play spil, det vil sige at spillerne kan spille online mod hinanden på tværs af Xbox One og PlayStation 4.\nSony har tidligere udtrykt skepsis omkring cross-play, de henviser blandt andet til sikkerheden omkring de børn som spiller PlayStation.\nMicrosoft på den anden side er meget begejstrede omkring cross-play, og de har da også allerede gjort det muligt for Xbox spillerne at spille Minecraft mod spillere på PC og Nintendo Switch.\nDer er tale om et rygte, så det er meget usikkert om grunden til udskydelsen af Red Dead Redemption 2 er Cross-Play eller om det er for at sikre udviklerne rigeligt med tid til at skabe et spil der kan leve op til de enorme forventninger der er.\nRed Dead Redemption 2 har endnu ikke fået nogen endelig udgivelsesdato, udover at det udgives i løbet af foråret 2018.\nTags Cross-Play, playstation 4, RDR 2, Red Dead Redemption 2, Rygte.\n« Sony fjerner spillet med verdens nemmeste platin trofæ\nEr Spyro the Dragon remaster på vej? »


Identitet og politik på kvindekampdagen - peculiar.dk\nPolitiken skriver i dagens anledning, at minoriteters feministiske kampe er identitetspolitik, der både keder og frastøder de mange. Det er ligefremt overdrevent at kæmpe for ligeværd. Pernille Skipper skriver på b.dk, at minoriteters feministiske kampe er navlepilleri (ja, det skriver hun faktisk). Og fremtrædende feminister har brugt ugen op til 8. marts på at latterliggøre og mistænkeliggøre antiracistiske interventioner mod racistiske under- og overtoner i forbindelse med fastelavn. Det er åbenbart vanvittigt besværligt at høre på minoriteters opråb, og det forstyrrer solidariteten mellem mig og dem, der ligner mig.\nMåske feminisme på mange måder er identitetspolitik. Mange af os starter vores aktivisme og analyse i det private, i kroppen, på arbejdet og i hverdagen. I den lokale oplevelse af udstødelse, ulighed, vold og uretfærdighed. For det er her den systematiske, ideologiske, politiske og økonomiske vedvarende ulighed bliver synlig og tager form. Og intersektionelle feministiske analyser og interventioner søger netop at forstå, systemerne og historien bag disse uligheder og vold mod bestemte kroppe og identiteter. Ved at synliggøre det lokale og sætte det i en strukturel og historisk sammenhæng.\nOg, Pernille Skipper, jeg har endnu ikke mødt en såkaldt identitetspolitik tredjebølge- eller såkaldt fjerdebølgefeminist, som mener, at penge og kroner, løn og arbejdsmuligheder, ikke er helt centralt i undertrykkelsen af kvinder, og i særdeleshed trans-, ikke-hvide, migrerende, lesbiske og andre minoriserede kvinder. Men vi prøver at vise, at uligheden tager forskellige former afhængigt af, hvilke hvilken krop eller identitet, du er givet.\n…det er forbeholdt helt bestemte identiteter at være identitetsløse og universelle.\nOg det er unægteligt ironisk, at blive bedt om at droppe identitetspolitik, når man som minoritet aldrig kan undslippe sin identitet. Det er det ord, der står foran bindestregen, når “du” præsenterer mig som ven, forsker og aktivist. Det er det ord, der gør, at jeg aldrig kysser min kæreste på gaden. Det er de ord, som ikke indeholdes i ‘man’. Min politik, forskning og erfaring rammesættes som partikulær identitetspolitik, fordi den ikke tager udgangspunkt i “din” identitet. Fordi det er forbeholdt helt bestemte identiteter at være identitetsløse og universelle.\nOg navlepilleri, really? Når transkvinder er underkastet ekstrem vold og mord over hele verden, så er deres opråb om solidaritet og modstand mod alle former for transmisogyni (også den feministiske) ikke navlepillende identitetspolitik. Det er livsvigtigt, og vi bærer alle et medansvar for, at volden fortsætter. Når transkvinder fortæller os om transmisogyni, så bør vi lytte og tage til lære. Når ikke-hvide kvinder underkastes systematisk racisme strukturelt (hvor mange ikke-hvide kvinder gør rent for dig vs. hvor mange har du som kollega?), såvel som racisme i hverdagen, på gaden, på skolen og til fastelavn, så er det heller ikke navlepillende identitetspolitik. Det er livsvigtigt, og racismen virker ikke bare hos DF, men hos dig og mig, i vores organisationer og venskaber. Det kræver vedvarende arbejde, tålmodighed og interventioner at aflære os selv racismen (ligesom sexisme), herunder hvordan racisme er dybt sammenvævet med patriarkatet på mikro- og makroniveau, i vores intime relationer og som medborgere, i kultur, politik og lovgivning.\nOg på en dag som i dag bør vi takke ikke-hvide feminister for deres vedvarende arbejde i at lære dem af os, der er født med raciale privilegier, hvordan racisme og andre ulighedsformer virker, strukturerer og skaber verdener.\nDette står ikke i modsætning til at kæmpe for bedre og lige løn mellem kønnene. Tværtimod. Men kampen for ligeløn indbefatter ikke bare det kønsadskilte arbejdsmarked, men også det arbejdsmarked, hvor intersektionerne mellem medborgerstatus, køn, race, krop og religion rammer forskellige kvinder forskelligt. Tænk over hvad kontanthjælpsloftet betyder for de kvinder, hvis kropsmærker og identiteter gør, at de er konsekvent udelukket fra arbejdsmarkedet. Du kan ikke adskille identitet fra politik og økonomi.\nDet er netop ikke en nulsumslogik\nAt synliggøre disse intersektioner står ikke i modsætning til at kæmpe for alle kvinder, tværtimod lærer vi måske allermest om patriarkatets ideologiske virkeformer ved at forstå og bekæmpe den vedvarende og dehumaniserende vold og udelukkelse, som fx transkvinder udsættes for, lokalt og globalt. Det er netop ikke en nulsumslogik, som Politiken skriver. Det er en solidaritetspolitik.\nSå, skal vi ikke bare, i hvert fald bare i dag, droppe den der identitetspolitik-stråmand, og i stedet søge solidariteten med dem, som måske ikke ligner os, ved at lytte og lære. Måske i særdeleshed på dem, som har allersværest ved at blive hørt i den hvide og patriarkalske offentlighed.\nOg ja, det er besværligt, og ja, det forstyrrer. Og ja, det har feminisme og antiracisme alle dage gjort. For dem, som har privilegier, vil sjældent give dem op uden kamp. Det er ligesom pointen med feministiske interventioner. Og det koster tid, penge, mistede privilegier, arbejde og solidaritet at ændre verden til det bedre.


Sygehus Lillebælt Presserum Nyheder Nyhedsarkiv Nyheder 2018 Nyheder 4. kvartal 2018 Følg med Følge-Hjem-Sygeplejersken på arbejde\n39-årige Lone Lund Pedersen er ikke som sygeplejersker er flest.\nSiden årsskiftet har hun nemlig fungeret som Følge-Hjem-Sygeplejerske med base på Medicinske Sygdomme ved Kolding Sygehus. Hendes opgave er at bistå med hjemsendelsen af de patienter, der bliver udskrevet efter en indlæggelse, så overgangen fra hospitalet tilbage til egen bolig både bliver mere tryg og overskuelig for patienten og for de familiemedlemmer, som er tættest på.\nDet drejer sig især om plejekrævende ældre, der i forvejen er visiteret til hjemmehjælp eller personlig pleje og omsorg gennem ældreplejen i deres hjemkommune.\nNår en patient udskrives, følger Lone Lund Pedersen efter i sin bil og støder til på hjemadressen. Her mødes hun med de pårørende og normalt også en hjemme-sygeplejerske fra kommunen, så de i fællesskab kan gennemgå patientens sygeforløb og blive enige om nogle gunstige aftaler i dialog med patient og pårørende. Blandt andet om tøjvask, indkøb, oprydning, hjælp til at komme i seng om aftenen og op igen næste morgen.\nHar fulgt 110 patienter hjem\nLone Lund Pedersen er især omhyggelig med at gennemgå den medicin og de præparater, som mange patienter har fået ordineret under indlæggelsen eller af deres egen læge, og som plejepersonalet ofte hjælper til med at få givet i løbet af dagen.\n- Jeg bestræber mig på at få drøftet alle de ting, som kan gøre hverdagen lettere og mindre problematisk for den hjemvendte patient, forklarer Lone Lund Pedersen.\nHun har indtil nu fulgt flere end 110 patienter hjem. Patienter, der alle har taget imod det nye tilbud, som afdelingen Medicinske Sygdomme i Kolding introducerede i begyndelsen af januar. Det har for det meste været ældre, geriatriske og ofte plejekrævende patienter.\n- Det er bestemt ikke nogen selvfølge, at den patientgruppe uden videre kan overskue og overkomme de samme ting på egen hånd, som før de blev indlagt. Der kan let opstå ét eller andet efter udskrivelsen, som kan forårsage en genindlæggelse. Men som vi forhåbentlig kan undgå, hvis vi i forbindelse med udskrivelsen gør os umage med at tage højde for alle de problemstillinger og situationer, som mange ældre og plejekrævende patienter – og deres pårørende - let kan glemme eller overse i farten, fortæller Lone Lund Pedersen.\nHøjt humør omkring studebordet. Hans Réne Spehr (stående) er hjemme igen efter en tur på sygehuset. Datteren Ursula (t.v) og sosu-assistenten Lotte Lind gennemgår medicinen med Lone Lund Pedersen (højre).\nLone Lund Pedersen er, ifølge oversygeplejersken ved Medicinske Sygdomme, Hanne Andersen, et meget vigtigt kontaktled mellem sygehuset, patienten, dennes familie og kommunernes ældrepleje.\n- Hun er så at sige ’patienternes ambassadør’, der skal sikre, at hjemsendte patienter ikke bare kommer retur den vante trummerum og den vante hjemmehjælp eller det eksisterende kommunale pleje-tilbud, hvis der undervejs er opstået behov for ekstra pleje, ekstra hjælp eller nye og særlige hensyn, påpeger Hanne Andersen.\nHvem henter medicin\nHun understreger, at Lone Lund Pedersens funktion som Følge-Hjem-Sygeplejersken er et tilbud, som patienterne kan vælge at tage imod eller lade være.\nForud for udskrivelsen forhører hun sig hos patienten, så de kan blive enige om, at hun følger med den dag, patienten er klar til at komme hjem. Og at hun bliver i hjemmet i mindst en times tid for at vende alle relevante forhold med mindst en repræsentant for hjemkommunens ældrepleje og som regel også et nært familiemedlem.\nSamtalen kan blandt andet gå på at aftale, hvem der skal hente medicin på apoteket, sørge for kørsel til aftalte kontroltjek ved lægen eller på ambulatoriet. Og så er der også en masse praktiske ting, hun kan gøre opmærksom på.\n- Er den udskrevne patient oppe i årene med tendens til at blive svimmel, vil det være naturligt for mig at påtale løse tæpper på gulvet eller en løs ledning, man kan snuble over. Det kan også være et glat gulv i køkkenet eller på toilettet, der ofte er årsag til faldulykker i eget hjem hos ældre, der ikke længere er så lette til bens, tilføjer Lone Lund Pedersen.\nFør Lone Lund Pedersen blev tilknyttet Medicinske Sygdomme i Kolding, orienterede sygehuset altid de respektive hjemkommuner om planlagte patientudskrivninger via en skriftlig plejeforløbsplan over det digitale system COSMIC. En skriftlig overlevering, der ofte gav anledning til så mange spørgsmål og tvivl hos plejemedarbejderne, at de ofte måtte ringe mange til sygehuset for komme videre. Den skriftlige overlevering er der stadig, men er altså nu suppleret af mødet og overleveringen i patientens hjem.\n- Formålet med at ’følge patienten helt hjem’ er jo netop at fremme samtalen og den indbyrdes kommunikation mellem sygehus, ældrepleje, patient og pårørende, så patienten og familien ikke sidder tilbage med ubesvarede spørgsmål. Og at plejepersonalet og ældreplejen i kommunen hurtigt bliver bekendt med og tager højde for de ønsker og behov på patientens vegne, vi har fået øje på fra sygehusets side, tilføjer Lone Lund Pedersen.\nHurtigt samlet ved bordet\nHun gør derfor meget ud af på forhånd at sikre sig, at især den kommunale ældrepleje kan være til stede, når hun følger en patient hjem. Også selv om udskrivelserne ofte først falder på plads med få timers varsel.\nI langt de fleste tilfælde kan det heldigvis lade sig gøre for kommunernes ældrepleje at finde en medarbejder, som har tid og mulighed for at være med – selv om dagens vagtplan og arbejdsopgaver allerede er aftalt og fordelt.\nDet sidste var blandt andet tilfældet i skolernes efterårsferie.\nHer blev 73-årige Hans René Spehr fra Fredericia udskrevet efter nogle dage på et af de medicinske sengeafsnit i kølvandet på en forværring af sine KOL-plagede lunger.\nBlot en time efter udskrivelsen var han og datteren Ursula samlet omkring stuebordet i hans lejlighed på Lumbyesgade sammen med Lone Lund Pedersen social- og sundhedsassistent Lotte Lind fra ældreplejen i Fredericia Kommune.\nLone Lund Pedersen lytter intenst og opmærksomt på 72-årige Ragna Rita Kristensen, der lige er kommet hjem til sit hus i Middelfart efter et par uger på Kolding Sygehus. De taler blandt andet om, hvordan hun kan få hjælp til praktiske ting som indkøb, tøjvask og græsslåning.\nI den følgende time fik de blandt andet 100 procent overblik over Hans Spehrs behov for lidt hjemmehjælp og hans lange liste af lindrende åndedræts- og lunge-medicin, som han skal tage i bestemte doser hver eneste dag. Og som Hans Spehr heldigvis i øvrigt selv har ganske godt styr.\n- Alligevel er det rart - og bestemt også tiden værd - med sådan et møde, hvor vi får vendt alle de ting, som kan gøre hverdagen lettere og tryggere for Hans lige efter hans tur på hospitalet, lyder det fra Lotte Lind.\n- Det er en rigtig god måde at blive opdateret på og samtidig få en aktuel situationsrapport over en plejekrævende borger, som jeg måske skal omgås og assistere på en lidt anden måde end tidligere. Førhen kunne jeg let komme i tvivl om, hvad der var anført i plejeforløbsplanen, eller hvordan medicindosering skulle forståes. Det er jeg ikke i tvivl om efter sådan et møde som det her, siger hun.


Forside Arrangementer Afholdte Arrangementer Vækst via eksport til Tyskland\nOvervejer din virksomhed Tyskland som det næste eksportmarked eller øge jeres eksisterende eksport til landet? Book et gratis rådgivningsmøde.\n06. september 2017, kl. 09:00 - 16:00\nNiels Arne Lauridsen\nDer er afsat en time pr. møde som er gratis. Da der er begrænsede tider, vil det være efter først til mølle princippet.\nTyskland er Danmarks vigtigste samhandelspartnere både med hensyn til import og eksport. Det er derfor et højest relevant vækstmarked for alle eksportorientret virksomheder.\nBusiness Kolding tilbyder i samarbejde med Hannoverimpuls og konsulent Benny Sørensen fra SØRENSEN - CONNECTING MARKETS individuelle rådgivningsmøder med virksomheder, som ønsker at opbygge det tyske marked.\nHannoverimpuls hjælper danske virksomheder med kontakt til tyske kunder samt evt. etableringen af et datterselskab i Tyskland.\nUnder mødet har virksomheden mulighed for kort at præsentere sig selv, hvorefter der drøftes mulige markedsstrategier i forhold til den individuelle virksomhed. Derudover vil Hannoverimpuls komme ind på deres attraktive støtteprogrammer, som er skræddersyet til danske virksomheder, der ønsker markedsopstart i Tyskland.\nDer gives bl.a. støtte til markedsanalyser og der er mulighed for at få et års gratis husleje i forbindelse med etablering af et eget selskab i Hannover-regionen.\nHar du spørgsmål eller ønsker du at booke en tid, så skal du være velkommen til at kontakte Erhvervskonsulent Niels-Arne Lauridsen på 5135 5002 eller mail nal@businesskolding.dk.


Acana hundefoder - køb Arcana med rabat og fri fragt\nAcana hundefoder produceres efter de bedste opskrifter på den canadiske fabrik Champion Petfoods og sælges herfra til 40 lande i verden. Hundefoderet er kendetegnet ved et højt indhold af kød, som stammer fra mange forskellige kilder (fjerkræ, okse, æg, fisk, lam, osv.).\nAcanas foder er helt uden farvestoffer, tilsætningsstoffer eller genmodificerede råvarer. Acana hundefoder består af fire forskellige serier:\nAcana Regionals, som er kornfrit foder til alle hunde uden særlige behov. I denne serie findes blandt andet Acana Pacifica, Acana Wild Prairie, Acana Grassland og Acana Ranchland\nAcana Classics, der indeholder lidt havre. Der er kun to varianter i serien, Acana Classic Red og Acana Prairie Poultry.\nAcana Heritage, der er foder tilpasset de forskellige stadier i hundens liv. Det betyder at der i denne serie findes både hvalpefoder, (Acana Puppy) og voksenfoder (Acana Adult) til tre forskellige størrelser hunde fra Small Breed til Large Breed samt seniorfoder og light foder\nAcana Singles, som er baseret på een enkelt proteinkilde og derfor er specielt velegnet til hunde med hud- og pelsproblemer. Der er nu fire forskellige varianter; Grass-fed Lamb, Free-Run Duck, Pacific Pilchard og Yorkshire Pork.\nVi har rigtig gode erfaringer med Acana, som ofte også får gode anmeldelser fra kunderne.\nAcana Adult Dog Recipe, 11,4 kg\nDKK 639,00 599,00\nAcana Adult Dog, 6 kg\nAcana Adult Large Breed Heritage, 11.4 kg\nAcana Adult Small Breed Recipe, 2 kg\nAcana Adult Small Breed Recipe, 6 kg\nAcana Classic Red, Classics, 11.4 kg\nAcana Free-Run Duck, 11,4 kg\nDKK 799,00 749,00\nAcana Free-Run Duck, 2 kg\nDKK 299,00 279,00\nAcana Free-Run Duck, 6 kg\nDKK 499,00 469,00\nDKK 799,00 699,00\nAcana Grasslands hundefoder, Regionals, 2 kg\nAcana Grasslands hundefoder, Regionals, 6 kg\nDKK 469,00 429,00\nAcana Grasslands Recipe hundefoder, 11.4 kg\nDKK 789,00 749,00\nAcana Light And Fit Recipe, 11,4 kg\nAcana Light And Fit Recipe, 2 kg\nAcana Light And Fit Recipe, 6 kg\nAcana Pacifica hundefoder, regionals, 2 kg\nAcana Pacifica hundefoder, regionals, 6 kg\nDKK 469,00 439,00\nAcana Pacifica Recipe hundefoder, 11.4 kg\nAcana Prairie Poultry, Classics, 11.4 kg\nDKK 539,00 499,00\nAcana Puppy Large Breed Heritage, 11.4 kg\nAcana Puppy Recipe, 11,4 kg\nAcana Puppy Recipe, 2 kg\nAcana Puppy Recipe, 6 kg\nAcana Puppy Small Breed Recipe, 2 kg\nAcana Puppy Small Breed Recipe, 6 kg\nAcana Ranchlands hundefoder, Regionals, 2 kg\nAcana Ranchlands Recipe, hundefoder, 11.4 kg\nDKK 859,00 789,00\nAcana Ranchlands Recipe, hundefoder, 6 kg\nAcana Senior Recipe, 11.4 kg\nDKK 639,00 619,00\nAcana Sport og Agility Recipe, Hundefoder, 11.4 kg\nDKK 739,00 699,00\nAcana Wild Prairie Hundefoder, Regionals, 6 kg\nDKK 419,00 399,00\nAcana YorkShire Pork, Heritage, 11,4 kg\nDKK 769,00 739,00


Huawei-advokat: Selskabets CFO bliver ‘holdt som gidsel’\nHuaweis advokat skælder ud over, at selskabets CFO, Meng Whanzou, bliver ‘holdt som gidsel’ i en sag, der handler om noget andet. Kina forlanger, at USA stopper ‘urimelig undertrykkelse’ af kinesiske firmaer.\n29. januar 2019 kl. 15.31\nHuaweis advokat finder det urimeligt, at selskabets CFO, Meng Whanzou, bliver ‘holdt som gidsel’ i en kompliceret handelssag mellem flere forskellige lande.\nDet siger advokaten, Reid Weingarten, til flere medier, efter USA mandag officielt åbnede sag mod Huawei og forlangte Meng Whanzou udleveret fra Canada, hvor hun har siddet fængslet siden 1. december.\n“Vores klient, Sabrina Meng, bør ikke være en brik i et spil eller blive holdt som gidsel,” siger han med henvisning til det, som han kalder for ‘det komplekse’ forhold mellem Kina og USA.\n“Ms Meng er en etisk og hæderlig forretningskvinde, der aldrig har brugt så meget som et sekund af sit liv på at spekulere i at overtræde amerikansk lov - inklusive de iranske sanktioner,” lyder det fra advokaten.\nUSA beskylder Huawei for bevidst at have arbejdet for at omgå de sanktioner, som USA har nedlagt mod handel med Iran, ved at handle med Iran via et datterselskab.\nSamtidig rejser USA i en anden sag tiltale mod Huawei for at have stjålet og kopieret robot-teknologi fra amerikanske T-Mobile.\nDet kan du læse mere om her: USA kræver Huawei-boss udleveret: Rejser tiltale mod Huawei.\nKinas udenrigsministerium forlanger samtidig, at Meng Whanzou frigives, og at USA dropper al ‘urimelig undertrykkelse’ af kinesiske virksommheder.\nCanadas regering har 30 dage til at tage stilling til USA’s udleveringsbegæring.\nSiger regeringen ja, oversagen til den canadiske Højesteret. Hele processen kan dermed hurtigt tage flere måneder.


Vindmøller til lands eller til vands..? (side 2)\nKlimadebat.dk > Debatforum > Klimapolitik > Vindmøller til lands eller til vands..? > Side 2\nHvad ynkeligt er der i at forholde sig til virkeligheden her og nu? Som du selv påpeger, så er der pt. ikke mulighed for dansk lagring af dansk vind-el, og helt ærligt tvivler jeg på, at der nogensinde kommer en mulighed for dansk lagring af dansk vind-el. Det må derfor være fornuftigere at satse på havvindmøller med en udnyttelsesprocent på ca. 50 af den installerede effekt i stedet for at opstille vindmøller på land og/eller nær kysterne, hvor udnyttelsesprocenten af den installerede effekt er mellem 20 og 30.\nDet debattøren på ingeniøren skriver - er jo, at det er lettere at indpasse vind-el, hvis vi kan undgå vindmøller, der det ene øjeblik producere maks (= den installerede effekt) for lidt senere producere ingenting eller f.eks. kub 25 % af den installerede effekt. Det er desuden dyrt at have produktionsanlæg stående, der udnyttes så lidt, som det er tilfældet med mange landvindmøller.\nSom du selv påpeger, så er der pt. ikke mulighed for dansk lagring af dansk vind-el\nDet påpeger jeg bestemt ikke. Vi har blot langt igen, før vi er i mål.\nHvis du igen repeterer de lagringsmetoder, som vi tidligere har nævnt her i forum,\nså bør du nok også erkende, at udvalget er så stort og uoverskueligt, at det vanskeligste ikke er at lagre vindenergi, men nærmere at udvælge de mest lovende metoder, og så give dem fuld støtte til videre bæredygtig produktionsmodning.\nReguleringsproblemerne må også bliver mindre, når vi anvender flere super høje tårne, og når vi bygger langt større og sammenhængende vindmølleparker.\nBygger vi f.eks. en elektrisk jernbane langs vestkysten fra Tyskland til Skagen og installerer den med 25.000 volts jævnstrømskabler, så må vindmøllerne hele vejen ned langs vestkysten kunne komme af med deres energi dertil.\nNår f.eks. en kastevind derefter rammer en vindmøllepark i en statsskov nær Klitmøller, så vil der næppe i samme splitskund ske det samme for alle andre parker ned gennem Jylland.\nSå derfor vil spændingen variere mindre på jernbanekablet, end hvis det kun blev forsynet fra en enkelt park.\nEn stærkstrømsingeniør vil måske ømme sig lidt over den forsimplede beskrivelse, men mon ikke den holder nogenlunde stik?\nMere enkelt er det for lægmand med sikkerhed at afgøre, at højere tårne vil medføre en større og mere jævn vindstrømsproduktion.\nVi har haft over 25 år til at finde disse løsninger, men pga. den fortrinsstilling som vind-el har haft, er det alle andre elproduktionsformer, der har måttet vige, hvilket ikke har og nok ikke bliver den optimale løsning for en 100 % omstilling til et fossilfrit samfund.\nJeg ved ikke nok om, hvad der sker med vind, når den skal hen over et landskab - hvor megen turbulens opstår der, og hvordan indvirker denne turbulens på vindmøllens elproduktion.\nNB: Under orkanen i 1999 holdt næsten samtlige vindmøller i Jylland op med at producere indenfor ca. 7 minutter. Det gav store problemer med at sikre elnettet fra at gå i "sort".\nDR Update angående Regeringens energiudspil:\nÅr 2020 skal mere end 50% af dansk EL-forsyning komme fra vindkraft.\nI dag producerer vindmøllerne 3.800 MW\nÅr 2020 skal denne produktion være forøget med:\n1200 MW ved hjælp af havvindmøller\n400 MW ved hjælp af kystnære vindmøller\n1800 MW ved hjælp af landvindmøller\nFor det første synes jeg, at målet over 50% 2020 er ganske godt.\nHvis det mål holder vind, så kan vi i fremtiden nok godt regne med, at når vi omstiller til EL-varmepumper og bygger gode store varmelagre, så kan hovedparten af vores varmeforbrug omlægges til vindkraft.\n( Energilager evt. under boligens gulv: http://www.klimadebat.dk/forum/vindmoelleenergi-skal-lagres-men-hvordan--d20-e333-s400.php#post_22437 )\nVarmeforsyningen står for ca. 40% af Danmarks totale energiforbrug, så det er meget store energimængder, der på den måde kan flyttes over på vindkraften. Især også fordi vindmøllerne producerer mest energi om vinteren, hvor varmebehovet er størst.\nAngående fordelingen, så mener jeg, at der burde udbygges langt mere på land frem for på hav og kystnært. Men 1800 MW på land er i det mindste et udtryk for en vis vilje til at gøre en bæredygtig forskel.\nOppositionen udtrykker, at energiudspillet er "over over ambitiøst" ( Mike Legart ).\nSelvom der stadig er meget langt igen, så må det set i det lys nok være en dag som denne, hvor klimadebattens tilhængere af vedvarende energi utvetydigt bør glædes over, at vi har fået en ny regering.\nDet klinger hult, at oppositionen ikke vil være med, fordi det gøre det dyrere at være dansker. Som om de nogensinde har haft kontrol over verdensmarkedets priser på råstoffer.\nEnergiministeren varsler 100 kr stigning i energiudgifter pr husstand om året i 2012 , og i 2020 vil dette beløb være steget til 1700 kr.\nJeg ærgrer mig så over, at der ikke er beregnet længere frem, for det er sandsynligt først efter år 2031 , at den økonomiske og miljømæssige fordel ved landvindmøller vil vise sig.\nÅr 2020 skal mere end 50% af dansk EL-forsyning komme fra vindkraft\n- her er det nu nok 'EL-produktion', der reelt menes!?\n- nu holder han (som minister!) næppe så længe, men hvis blot han indvilliger i at refundere forbrugerne eventuelle yderligere merudgifter (helst af egen lomme!) i hans resterende ministerperiode, skal han ikke høre mange knubbede ord fra mig!\nVil man købe mange store vindmøller, så tænker de fleste nok på Siemens og Vestas og har svært ved at komme i tanke om andre virksomheder.\nMen med hensyn til landvindmøller er der faktisk flere spillere på banen, og det vil nok være dumt at overse Nordex:\nNordex fik ved sidste års udbud af testpladserne foden indenfor på testcenteret ved Østerild. Men den tyske vindmølleproducent fik i april 2012 kolde fødder over for havvindmøllemarkedet, og de har lukket deres udvikling af dem for at satse massivt på landvindmøller i stedet.\nFlere udbydere er en stor fordel for at få konkurrencen til at fungere godt, når staten skal købe vindmøller og stiller store krav til støj, holdbarhed, servicevenlighed, råstofbevarelse, pris osv.\nMeget generelt gælder der, at jo mindre vindmølle, jo flere udbydere.\nOg flere vindmølleudbydere er selvfølgelig også en vigtig fordel, hvis staten ønsker selv at købe en hel fabrik .\nDanmarks mål er 50% vedvarende energi år 2050\nDet er et glædeligt fremskridt i forhold til mindre, men det er jo ikke godt nok, når man tænker på klima og miljø, og at vi i forvejen har haft mere end 50 års tilløb.\nOg det er slet ikke godt nok, nærmere kun løgnagtigt, når man tager i betragtning, at vi importerer store mængder varer, som andre lande bruger fossil energi på at producere.\nVi skal være store eksportører af vedvarende energi, hvis vi skal kunne parle med, at vores samfund er drevet af 100% vedvarende energi.\nI Vestjylland har vi en stor uudtømmelig råstofkilde i form af vind, som kan løse problemet og hjælpe Tyskland med vedvarende energi til at producere en stor del af de varer, som vi gerne vil kunne købe i Danmark.\nDet må nok være rimeligt ofte at genoverveje, om der virkelig stadig er plads til de fine fornemmelser, som spærrer for at løse problemet på den måde.\nJeg har i øvrigt set, at man også kan benytte skvulpende væsker til at dæmpe svingningerne i høje konstruktioner. Det er måske yderligere en mulighed til dæmpning af lavfrekvent støj, som heller ikke er afprøvet endnu på landvindmøller.\nLigesom spiraler på tårnet og massestøddæmpere mv.:\nDet er måske kun et par hundrede år, de seje jyder skal holde ud. Derefter vil energilagringen være væsentligt forbedret, og solceller er blevet billigere, så de bedre kan overtage produktionen.\nI mellemtiden bør sjællændere og fynboer helt ned på knæ og kysse jydens fødder og bønfalde ham om at sluge kamelen og lægge vindmøllejord til at redde verden for dem.\nJakob - Danmarks mål er at være fossil fri i 2050, hvilket er et helt andet mål end 50 % vedvarende energi.\nJa sorry, det var en smutter. De 50% er delmål for 2020\nDEt sker for selv den bedste - men delmålet for 2020 er kun 50 % VE i elforbruget, hvilket er noget mindre end 50 % VE i al energiforbrug.\nDer ligger selvfølgelig også det i det, at der satses på importeret atomstrøm, og det er ikke vedvarende energi.\nForuden, der også skal bruges biobrændsel, som næppe er bæredygtigt.\nOg sådan kan der nævnes flere knaster.\nMen så meget mere vigtigt må det kun være, at jydens fødder bliver kysset.\nProblemerne med at placere nye vindmøller uden at genere naboerne med støj kan nu være løst. En arbejdsgruppe under miljøministeriet foreslår, at kommunerne skal kunne opkøbe eller ekspropriere enkelte huse nær nye vindmøller.\nI dag kan en ny vindmølle opstilles, hvis nogen er villig til at sælge et stykke land til formålet. Men denne metode betyder, at vindmøllerne i mange tilfælde kan genere de nye naboer med støj.\nDerfor foreslår arbejdsgruppen, at kommunen kan opkøbe eller ekspropriere enkelte huse, hvis de for eksempel ligger langt fra anden bebyggelse og derfor kan give en optimal placering til vindmøller.\nArbejdsgruppen er enige om forslaget på trods af, at mange forskellige interesser er repræsenteret, skriver Politiken.\nHvis det ikke bliver for dyrt for staten, så vil jeg da også gerne tilslutte mig den løsningsmodel.\nMen det gør det nu nok. Det plejer typisk at være sådan, at når danskerne har taget hensyn til alle for at blive enige om den helt rigtige løsning, så bliver den alt for dyr.\nMen i hvert fald må jeg betinge, at absolut ingen bliver smidt ud fra hus og hjem imod deres vilje. En vindmølle er ikke en motorvej! Der må være en mulighed for at blive boende og i stedet få en god erstatning og bopælspligten ophævet. Det skal så selvfølgelig tinglyses i skødet, at klager over vindmøllegener ikke er mulig, så det også gælder alle fremtidige ejere.\nJeg er jyde, og bliver jeg lukket ind i et lille rum med en gedebuk, så bliver det gedebukken, der først kommer ud for at gispe efter vejret.\nJeg vil da ikke flytte mig, bare fordi der kommer en pjalt vindmølle på 10 MW i min baghave. Det kan såmænd nok blive meget hyggeligt med lidt selskab fra sådan en vejrhane, og jeg er allerede vemodig ved tanken om, at den nok alt for hurtigt går i stykker og skal skrottes.\nMin imødekommenhed overfor en stor vindmølle i baghaven kunne også belønnes med afgiftsfri vindstrøm fra den store mølle, men det går jo nok ikke, fordi EL afgifter er blevet statens hellige malkeko til helt andre formål end klima og miljø.\nMen erstatningen kan jeg så bruge til mine egne husstandsvindmøller, og dem skal jeg selvfølgelig have lov til helt frit at opstille til 35 meters højde, selvom de står meget tæt på den store vindmølle. Ja, hvorfor ikke..? Er vi mænd eller er vi mus..?\n(2942) Myten om det korruptionsfri Danmark\nJakob - det er stadig min mening, at hvis vi fortsat skal satse på landvindmøller, så skal kommunerne udlægge områder til vindmølleparker på mindst 10 vindmøller pr. park - og kommunerne må ekspropriere, så der ikke bor en eneste person indenfor den nødvendige sikkerhedszone rundt om vindmølleparken. På den måde undgår lokalsamfundet at få de tilbagevendende debatter for eller imod vindmøller i "din baghave".\nDet forbavser mig såmænd ikke, hvis du som formand for SDE nu har fundet på, at landvindmøller også skal være til gene for dem, som ikke har noget imod dem.\nHvis gedebukke og vindmøller ikke stinker og støjer for meget, så kommer SDE og naturfredningsforeningen med politi og militær og landsforviser jyden.\nDe har måske endda allerede planlagt, hvor Danmarks Gaza skal ligge, så de landsforviste jyder har en ghetto at flytte til.?\nBrug da bare statens penge til militær, politi og kriminalforsorg for at bekrige og fordrive landets egen befolkning fra hus og hjem uden nogensomhelst nødvendig grund. Efter din mening har staten åbenbart alt for mange penge, når du på den måde vil bruge masser af millioner skattekroner på at forsøge at standse en sund og evigt relevant debat om afstandskrav.\nJeg tror slet ikke, at du gør dig noget begreb om, hvor dyrt det kan blive, eller hvor totalt idiotisk det ser ud i mine øjne.\nMen din bogreklame for konspirationsteorier omkring vindmøller fortæller jo også meget godt, hvor du og SDE stadig står. Føj.\nJeg har ingen anelse om, hvor dum eller idiotisk du ser ud med dine øjne\nJeg er meget forundret over, at du endnu ikke har lært at læse, hvad jeg og andre skriver. Jeg er faktisk også træt af at gentage mig selv og henvise til det materiale, der findes om vindmøllernes støj, lys og blinkgener.\nJeg er også fuldstændig overbevist om, at du mener, at vindmøller er det evigt saliggørende, og at der derfor ikke må eller kan være grund til andet end evig tilbedelse og taknemlighed over at være eller blive nabo til dette vidunder.\nJeg er også fuldstændig klar over, at når jeg formaster mig med at kritisere dine hellige symboler, så kan jeg kun forvente bål, brand og ukvemsord fra dig - for dig er der kun en sandhed, og det er den du bekender dig til.\nJa, du er ganske afklaret om mange ting. Men hvad ved du egentlig, når det kommer til stykket.\nDet meste af min barndom og ungdom har været fyldt med motorhobby på fossilt brændstof, og jeg elsker det stadig.\nHvis jeg kun skal se på mine egne personlige interesser, så vil jeg da langt hellere bruge olie.\nJeg har dårligt tal på, hvor mange fossile maskiner jeg ejer, og i hvert fald de første ti vil jeg meget nødigt undvære.\nDet bliver knæk dyrt og meget tidskrævende at omstille dem til EL-drift, og jeg ved endnu ikke engang, om det lader sig gøre.\nDet er på mange måder et mennekeligt og privatøkonomisk hårdt slag for mig, at der skal stilles om til bæredygtig vedvarende energi.\nMen jeg går ind for det, fordi jeg ikke vil være en del af den svinske generation, som bliver skyld i utallige milliarder fremtidsmenneskers mangel på føde og livskvalitet.\nDer er umiddelbart absolut intet saliggørende ved en vindmølle i baghaven. Men når det kan spare penge og forbedre innovationen, så energien bliver billigere, og det kan lempe vilkårene for både stat, private og ikke mindst grønne virksomheder, så vil min bevidsthed om dette pynte gevaldigt på vindmøllens aura.\nDet handler ikke kun om at gøre det saliggørende, men om at redde verden.\nJeg har ingen børn, og skulle jeg ikke vælge det bedste for samfundet og fremtiden, men kun det mest saliggørende for mig personligt, så er jeg ikke et sekund i tvivl om, at jeg vil foretrække den planlagte dommedag.\nOg så skal jeg selvfølgelig beklage det, hvis ukvemsord løb af med mig. Det ligner da ikke noget, at jeg kan finde på at skælde ud, bare fordi jeg ser nogle organisationer, som truer med at kaste mig på gaden med magt, fordi de ikke synes, at jeg bor godt nok.\nMen hvad angår sandheden om min vrede, hvis det bliver sådan, så har du intet set endnu.\n"Sikkerhedsafstand" til vindmøller. Ja, det er selvfølgelig vigtigt, når man hører til dem, der tror, at de eksploderer som atombomber.\nOmkring det danske vejnet findes i dag mange boliger, som ligger langt farligere steder end i nærheden af en vindmølle. Og når det åbenbart bare handler om at få brugt nogle flere af statens penge, så tilbyd i det mindste dem ekspropriation, før I begynder at spille bedrevidende omkring andres boliger i nærheden af vindmøller. Tak..!\nNår kineserne er demokratiske og borgervenlige nok til at vise hensyn til folks ret til at blive boende i deres eget hus, så burde det nok også være muligt i Danmark.\nMed mindre selvfølgelig, at det skal hedde sig, at ejendomsret og menneskerettigheder med politistatsmetoder trædes mere under fode i Danmark end i Kina.\nEt ældre ægtepar i byen Wenling i Zhejiang-provincen i den vestlige del af landet nægter at flytte fra deres bolig, som de har beboet i mange år. Grunden er, at ægteparret ikke føler, at de ville blive tilstrækkeligt kompenseret af regeringen, så de kunne bygge eller købe noget lige så godt. Det skriver dailymail.co.uk.\nOpstilling af flere landvindmøller i Danmark\nDet kan være vanskeligt at blive klog på, om folketinget ønsker at opstille flere landvindmøller eller ej.\nDer tales ikke meget om det, og der kegles rundt med skiftende regler, tilskud og afgifter, som får incitamenterne til at svinge op og ned som en jojo.\nMåske er det på tide, at offentligheden begynder at deltage konstruktivt i debatten og hjælper myndighederne med at udforme mere kontrollerede tilstande.\nSå kan vi om ikke andet nok lære, at det faktisk slet ikke er så nemt.\nMan bør nok begynde med meget store vindmøller, men her et udkast til en idé med udgangspunkt i en 18 kW mølle:\nStaten skal agere indkøbsforening for borgere, som ønsker en 18 kW husstandsvindmølle.\nDet kan evt. praktisk blive et kontor i energiministeriet ( vindkontoret ).\nKontoret organiserer i samarbejde med DR en præsentation af de 18 kW vindmøller, som ønsker at deltage på det danske marked, og befolkningen stemmer sammen med et dommerpanel om, hvilke vindmøller der helst må opstilles i Danmark ( vindmøllen med størst "vind-faktor" går videre. ).\nØnsker du på det grundlag at opstille en udvalgt husstandsvindmølle på 18 kW, så send koordinaterne til vindkontoret.\nDen må max stå 100 meter fra nærmeste bygning, og den må ikke hindre, at andre vindmøller kan opstilles af naboer ned til 20 meter fra skel, dog skal andre møller holde en afstand på mindst 50 meter i vestlig og østlig retning +-45 grader.\nVindkontoret vil så undersøge med kommune og andre myndigheder, om det overhovedet kan lade sig gøre, at du får tilladelse til opstillingen, eller om det evt. skal være en mindre mølle.\nI løbet af et års tid har vindkontoret samlet information om, hvor mange 18 kW vindmøller, der er marked for i Danmark, og de kan derefter indhente tilbud til borgerne.\nDisse tilbud vil blive udformet på grundlag af forhandlinger mellem vindkontoret og vindmølleproducenterne, og det er kun fantasien, der sætter grænser for, hvad det kan ende med.\nMen først og fremmest skal det ende med en meget fordelagtig pris, fordi der bliver tale om en kæmpe stor ordre.\nBorgerne skal nok selv betale for tilslutning og fundament, men derudover kunne man måske forestille sig, at det kan blive næsten gratis f.eks. hvis husstanden kun tildeles 1/3 af strømmen, når den produceres og ikke mere, resten får staten..?\nAf hensyn til ejendomsværdien kan man måske definere vindmøllen som løsøre.\nNæste omgang kan gælde 12 kW møller og derefter 6 kW møller osv.\nPå den måde kan staten få styr på sine udgifter, fordi den kender antal potentielle købere. Altså meget mere sikkert og klart end at lade de smarte slipsedrenge ændre på opstillingsregler, tilskud og afgifter, som ingen reelt aner, hvad vil betyde for markedet.\nHvad mener man, er jeg måske på sporet af en genial idé til familien Danmark..?\nNår du er så glad for vindenergi,forstår jeg ikke,hvorfor du ikke foreslår vindturbiner f.eks. Phønix Tag´s Wind Heat Silence.\nDen har da mange fordele fremfor en vindmølle,og er,efter min mening,en mere nutidig og elegant løsning\n-skal ikke igennem de samme godkendelsesprocedurer\n-kan monteres tættere\n-2,2 gange så effektiv,som standard vindmøller med samme vingefang\n-nem at integrere på et tag,arkitektonisk pænere\n-ingen lavfrekvent støj\nSom du selvfølgelig ved,forskes der også i andre typer avancerede og bedre integrerbare aggregater ,som kan konvertere vindenergien til strøm.\nSåfremt landet skal bestrøes med vindenergianlæg,synes jeg det skal være den nyeste teknologi og anlæg,som lader sig integrere i bygninger og tilpasset landskabet og ikke virker så skæmmende og støjende,som vindmølletårnene i hobetal.\nVindmøllerne er jo blot et teknologisk levn fra vores forfædre.\nRedigeret d. 09-10-2013 12:27\nVindturbiner er ikke en ny opfindelse, og jeg tror måske, at du overvurderer deres ydeevne lidt.\nMen jeg synes selvfølgelig også, at de skal have en chance.\nHvad siger du ellers til mit forslag om at lade demokratiet og nogle dommere kåre udvalgte vindmøller og etablere en statslig indkøbsadministration til at indhente tilbud til de interesserede borgere..?\nBlandt virksomhederne vil der selvfølgelig være vindere og tabere.\nMen det vil der under alle omstændigheder.\nHer er endnu et trist eksempel på, hvordan det kan gå, når politikerne ændrer på de afgifter eller tilskud, som er med til at styre markedet for landvindmøller:\nEcoWind A/S er lukket.\nEfter Energiminister Martin Lidegaard i juli 2012 meldte ud, at nuværende regler for husstandsmøller stopper, har EcoWind intet kunne sælge, med undtagelse af november 2012 (som blev sidste frist for at komme på gammel ordning).\nDa de nye regler blev kendt og besluttet af folketinget i november 2012, betød det total død i hele markedet for husstandsmøller, udover sol som loveændringen var tiltænkt.\nDet helt nye lovforslag kun for vindmøller, som blev kendt i januar 2012, giver ikke EcoWind bedre mulighed for salg.\nDerfor har vi været nødsaget til at lukke EcoWind A/S.\nSå indfører de en 6 kW tilskudsordning, så bygger Ecovind en 6kW vindmølle specielt til det formål, så flytter Gaia ud af landet fordi de ikke producerer 6 kW vindmøller, og så ændres tilskudsreglerne igen, og så lukker Ecovind, mens Gaia kommer tilbage.\nDer må da kunne gøres bedre og landvindmølleproducenterne og deres kunder gives mere sikre vilkår..?\nVideo: Energiminister Martin Lidegaard besøger Ecowind:\nLæg mærke til, at manden fra Gaia ( 11:XX minutter inde i videoen ) fortæller, at de med stabile vilkår og stor volumen kan reducere kostprisen på deres vindmølle med ca. 50%\nDet samme gælder nok også for andre end Gaia, og måske bør Dong og Siemens involveres.\nMen en stor ordre i Danmark kan sætte det igang, så en automatiseret produktionslinje kan etableres, og derefter vil møllen kunne fortsætte konkurrencedygtigt ud på det globale marked, og vi vil være sikret reservedele og service mange årtier frem i tiden, fordi møllen er talstærkt repræsenteret og i god renoverbar kvalitet.\nDet er selvfølgelig udfra de bedste hensigter og din overbevisning,du forsøger at få danskerne til at investere i vindmøller og tænke grønt;men først her lidt om produktionen af vindenergi i Tyskland,som flere "grønne" danskere,betragter som det store forbillede for produktionen af VE.\nI Tyskland er der nu installeret ca. 32.000 MW vindproduktion.\nLørdag d. 5.10.2013 blev der kun produceret ca. 1000 MW,siden da har produktionen konstant været mindre end 3% af den installerede ydelse,i perioder sank produktionen til kun 330 MW,ca. 1% af den installerede kapacitet.\nI Tyskland er målsætningen hos "den grønne" regering,at vindmølle produktionen i 2030 skal dække 60% af tyskernes strømforbrug.\nNår man tager de målte lave produktionstal i betragtning,skal der opstilles ca. 1 mill. vindmøller for at nå dette mål,dvs det tyske landskab skal plastres til med disse tårne.\nOmkostningerne til etablering af alle disse møller er enorme,uden at have indregnet omkostningerne til etablering af elnettet,vil prisen pr. husstand blive på 5.000 Euro pr. år.\nSåfremt vi i Danmark kommer i en lignende situation p.gr. af den politiske målsætning,bør befolkningen tage til genmæle,inden de danske forbrugere bliver bebyrdet med yderligere store energiafgifter,som er ødelæggende for både den private- og virksomhedernes økonomi.\nUdfra ovennævnte,mener jeg ikke,der skal opstilles flere ordinære tårn-vindmøller på land i Danmark,såfremt vindenergien skal øges,skal det være fra havvindmøller.\nJeg bor selv i et område med mange vindmøller,300 m. fra vores ejendom er en vindmølle,når det blæser støjer den en del,og i perioder forekommer der generende lys/sol reflekser fra vingerne.\nDe mange møller virker også som fremmedlegemer i naturlandskabet.\nJeg håber,at ovennævnte oplysninger og anskuelser også giver stof til eftertanke for dig.\nDet gør ikke indtryk, og jeg synes, at din tilgang er meget lidt konstruktiv, når det handler om, hvorvidt vindmøller bør placeres til lands eller til vands.\nAngående Tyskland, så undrer det mig ikke, at de har mindre vindstrømsproduktion i perioder med stille vejr. Det plejer lissom at være vindmøllernes natur, at det skal blæse, før de kan producere energi.\nLad mig prøve at forklare det simpelt.\nVil man have vedvarende energi..?\nJa, det er allerede givet i tråden, når den handler om to mulige placeringer af vindkraft.\nDet er trådens præmis.\n( Det er for mig også en sag af principiel karakter, fordi jeg anser fossile og nukleare alternativer for at være generationstyveri af værste skuffe. )\nOg så forstår jeg, at du er meget bekymret for økonomien, men du vil ikke have vindmøller på land.\nDet hænger så dårligt sammen i min verden, at jeg har svært ved at tage dig seriøst.\nMen hvis du synes, at vi har råd til det, og du under ingen omstændigheder for en million kan tåle at se flere vindmøller i det danske landskab, som du åbenbart vil bestemme over, så må vi jo nok som skatteydere bare se at punge ud, så du kan få dem ud på havet. Og så må vi også se, hvem der har råd til at udskifte disse havvindmølleparker om 20 år, hvor de skal fornys, mens landvindmølleejerne vil stå på land og grine, fordi de kan nøjes med en renovering, som kun koster det halve.\nMen det er f.eks. ikke sikkert, at de griner på plejehjemmene og på sygehusene, hvor der bliver dårligere råd til hjælp, fordi havvindmølleudskiftningen og udbygningen til den tid vil koste kassen endnu mere.\nMan kan selvfølgelig håbe på nye videnskabelige gennembrud i vindforskningen, så havvindmøller kan gøres billigere og mere bæredygtige måske i sejlende form, hvor de også udnytter bølgeenergi. Men så er vi i mine øjne igen på vej ud i det moralske forfald, hvor vi gør regning til næste generation i håb om, at den får lært at trylle.\nDerimod er det meget realistisk, at vi selv med ringe konstruktive evner kan gøre generne fra landvindmøller betydeligt mindre f.eks. med branding.\nMen det ville være rart, om der kunne blive lidt mere vilje til forskning og udvikling i VE.\nHeri er jeg vist endda enig med Lomborg.\nDet går for nuværende ikke særlig godt med opstillingen af landvindmøller.\nKlimaministeren er i øjeblikket for svag til at finde mange flere landvindmøllepladser, og han vil gerne have de mere stabile laster fra havvindmøller samt udvikle teknologien til opstilling af flere havvindmølleparker.\nJeg tror, det bliver en dyr fornøjelse, og oppositionen presser da også på for at ændre energiforliget med henblik på at reducere antallet af vindmølleparker for at lette energiafgifterne for erhvervslivet.\nPolitisk ser det altså ud til at vippe imellem dyr strøm eller sort strøm, og der er allerede sået tvivl om et fossilfrit Danmark år 2050.\nTilmed er der faldet en dom i landsretten om erstatning for nabovindstøj fra en vindmøllepark, og denne dom vil muligvis åbne for flere andre sager og skabe en midlertidig økonomisk usikkerhed for store dele af landvindmøllesektoren.\nDet ser endnu også ud til, at der er lang vej, før almindelige EL-forbrugere får en EL-måler, som viser EL-prisen totalt evt. 1 kr/kWh, når det blæser, og 4 kr/kWh i stille vejr. Der mangler altså stadig økonomisk incitament til privat lagring af vindenergi.\nStorpolitisk truer Rusland Ukraine, og det overvejes pludselig som et lyn fra en klar himmel, hvor meget det egentlig vil skade EU, hvis Putin lukker for gassen.\nMen selvom det ikke går så galt, så vil meget af EU's hjælp til Ukraine formentlig gå til at betale for russisk gas ( måske lidt paradoksalt, hvis EU samtidigt importerer biobrændsel fra Ukraine ).\nØnsker man fred og samarbejde om vedvarende energi, så kan det ligge lige for at tænke således:\nDesværre er det ikke politiske udmeldinger i den retning, der popper op. Vindmølleparken på Bornholm tales nærmere ned, selvom Rønne gerne vil være en vindmøllehavn.\nDet kan måske være fornuftigt, og det er bedre i stedet at satse mere på Norge eller affald. Men timingen for at lukke døre for VE udbygningen, finder jeg uheldig.\nVidere tales der om mere kernekraft, mere kul, mere olieimport fra mellemøsten og tilmed import af skifergas fra USA.\nNår man tænker lidt over disse politiske strømninger, så kan man godt fristes til at erkende, at der endnu vil gå mange årtier, før der kommer bæredygtig grøn strøm i stikkontakten, og i frustration over dette bør man måske først som sidst gå "off-grid", hvis man kan.\nSkal man søge et økonomisk lys i mørket for vindkraften på nationalt plan, så bør man nok kigge på testvindmøllerne i Østerild og lytte til dem og erkende, at de bedste af disse vindmøller kan vi sagtens finde mange flere pladser til på land, endda selvom de får betydeligt højere tårne.\nStaten bør eje vindmøllerne 100%.\nIsær de dele, som sandsynligt vil stige i værdi og som kan blive en mangelvare, når næste møllegeneration skal bygges.\nForskningsministeren ( Søren Pind ) skal arbejde på at gemme vindenergi og løse problemer med vindmøllestøj.\nVi har en lang tråd imod vindmøllestøj, og hvis der senere kommer skribenter til forum, og de klager over vindmøllestøj, så vil jeg nok som det første spørge dem, om de har udvist rettidig omhu og tjekket, at der forinden var politisk engagement i at finde nye og bedre løsninger på støjproblemer:\nJeg mener, at det er nu, der skal rykkes stort, og der er ingen god vej udenom.\nFor klima, miljø og Danmarks selvstændighed burde det have været for mange år siden, men i dag er vi tilmed så langt fremme, at prisen på vindmøllestrøm fra landvindmøller kan udkonkurrere enhver anden EL-produktion..!\nHvad angår adgang til råstoffer og prisen på dem, må det også være særdeles vanskeligt at pege på et mere gunstigt tidspunkt end netop nu.\nGod arbejdslyst, og her lidt mere inspiration til landvindmøller i stor skala:\n(120) 5000 6mwh møller vil producere 30mio kwh.\nHvis vi er 2mio huse og 1 mio virksomheder, skal vi så ikke prøve at antage et forbrug på ca. 6mio kwh er rimeligt - heraf får vi i forvejen 2,5mio kwh fra vind og sol. Jeg bruger ca. 2kwh i et elopvarmet hus.\nHvis møllen ellers yder 50%, så burde 1000 stk være nok, men da de jo kun skal køre når vinden blæser (50%af tiden) burde vi kunne klare os med 500. Det er forudsat at ALLE skifter til el opvarmning og elkomfur og vi skal have 50% el fra vindmøller.\nDet er i al beskedenhed vel blot en hel lille masterplan i julegave til familien Danmark.\n2050 målene for energi kan vi nå allerede år ca. 2020 og endda på en meget bæredygtig måde, der tilmed giver gode fremtidsudsigter for energiøkonomien.\nDen klimapolitiske fordel vil være enorm, og det er min vurdering, at de økonomiske ulemper ved at vente nemt risikerer at overstige fordelene.\nVindmølle i Østerild sætter verdensrekord\nTestmølle producerede 216.000 kilowatt-timer på ét døgn\nHvem kan ved sine fulde fem mene, at sådan en prægtig vindmølle skal ud på havet og få reduceret sin rentabilitet og levetid betydeligt på grund af saltsprøjt og ringere servicemuligheder.\nLad den dog blive på land og opret flere testcentre og skovmøller og find de få tusinde pladser, som til overmål kan dække hele Danmarks energiforbrug.\nOg gør møllerne statsejede, så danskerne ved, at de ikke primært er til ære for en fremmed investeringsfond, som vil score kasse på deres bekostning.\n(3888) Uanset størrelsen af disse monstre,havde det ikke givet en energi forøgelse i det næsten vindstille nord Europa de sidste måneder.\nUden brunkulsværker,kernekraft og hydro,samt gas fra Putin havde europæerne ikke haft tilstrækkelig strøm.\n(3888) Vind og sol i Tyskland i uge 2 og 3, 2017.\nVindkraft installeret : 194,4 GW.\nYdelse i uge 2, - 32 GW,i uge 3, -7 GW\nSolenergi installeret : 45 GW\nYdelse i uge 2 , - 2 GW , i uge 3, - 10 GW\nLandvindmøller og flygtninge\nMan tænker måske ikke umiddelbart, at der kan være god synergi imellem at give Danmark den på alle måder mest bæredygtige energiforsyning og samtidigt løse flygtningeproblemer.\nDet burde da heller ikke være nødvendigt.\nMen der kunne måske alligevel være noget, som det er for dumt at overse:\nSkal et stort stykke Jylland alligevel rømmes, så må det nok siges at være særdeles vigtigt snarligt at sikre en koordinering i planlægningen med opstilling af store landvindmøller og landvindmølleparker i disse zoner.\n"I mange EU medlemslande oplever vi store lovgivningsmæssige udfordringer i forhold til vindmølleparker." udtaler Benjamin Wilhelm, talsmand for WindEurope - tidligere kendt som 'The European Wind Energy Association'. "I det sydlige Tyskland, for eksempel, skal afstanden mellem en vindturbine og beboelsesområder være mindst 10 gange spidshøjden. Og i Storbritannien er vi udfordret af, at vi ikke kan bygge højere end 125 meter" fortsætter han.\n"At involvere de lokale borgere er essentielt i planlægningen på dette område - og det er noget, der ikke rigtigt er blevet arbejdet med førhen." udtaler Stefan Chun.\nRespekt til Rambøll for at tage bladet fra munden. De burde have skiftet det ud med en megafon.\nJeg ønsker at betone det kraftigere, og jeg mener, at det viser, hvor langt industrien, forskningen og politikerne halter bagefter, når det er lokale lægfolk som jeg og andre, der skal fortælle, hvad der skal gøres for at øge landvindmølle kapaciteten.\nDet tyder også på, at politikernes armslængdeprincip er blevet overholdt med en så lang arm, at følingen med både folket, energisystemet, klimaet og økonomien er gået tabt.\nDenne og flere andre tråde blev da heller ikke oprettet i går.\nOg til vindmølleindustrien og politikere interesserede i samme:\nDet vil koste de danske energiforbrugere både klima, miljø, dårlig samvittighed og milliarder af kroner i tabt konkurrenceevne, at man satser på alt muligt andet end de landvindmøller, som kan levere den biligste og mest bæredygtige strøm.\nVi ser dette politiske nøleri, hvergang der skal gøres noget mindre behageligt i en enkelt valgperiode eller to, som kunne gøre det betydeligt bedre i de næste 20 eller mere.\nMen vi skal da ikke være i tvivl om, at politikerne gør noget. Se bare her:\nDet er da nok ok.\nMen man kunne måske også mene, at der må være noget med armslængdeprincippet, som er gået over gevind, når der bevilges penge til den slags fråseri ude på havet, før vi overhovedet er begyndt på seriøs landvindmølle integration i Danmark.\nSom det fremgår af opsangen til vindmølleindustrien kan ingen endnu finde f.eks. en husstandsvindmølle, som sælges med en fjernbetjening til bremsen. Det er typisk noget med at gå ud til tårnet og trække i en snor eller trykke på en hovedafbryder. Og de små vindmøller kan ofte ikke engang bremses til fuldstændig stilstand.\nDer kan måske udvikles nogle fornuftige og økonomiske koncepter for få millioner kroner, men dette og meget andet i samme skuffe har politikerne altså ikke valgt at gøre.\nHar man sovet i timen,,, blev armen for lang..?\nI mine øjne er Danmark efterhånden desværre at betragte som et tilbagestående land for især små landvindmøller.\nOg så tilskuds styret og lovstyret, som det har været, så må politikerne og embedsmændene bære hovedansvaret for bølgedalen.\nDet kan være vanskeligt at tro på, at de samme mennesker evner at drive landvindmøllernes udvikling frem igennem de næste kvantespring.\n(3888) Så lidt effektive er vindmøller,det er tyske målinger,men kan tages som et realistisk mål for vindkraft i alle lande - også i Danmark.\nInst. ydelse : 42000 MW\nFuldlasttimer 2016: 1548\nDage : 64,5\nInst. ydelse: 4000 MW\nDage: 129 i 2016.\nTil sammenligning, - konventionelle fossile kraftværker og kernekraftværker har ca. 8000 fuldlasttimer om året, kun sfbrudt af driftseftersyn.\n(4669) Man kan dagligt følge med i, hvor energien til elektricitet kommer fra i Europa på flg. side, når man klikker på "Europe's electricity mix":\nVedhæftet viser fordelingen en dag her i december.\nRedigeret d. 28-12-2017 15:24\n(3888) Ja,grafen viser tydeligt,hvor lidt vind,sol og bio bidrager med.\nJa, der er endnu masser af EL-marked for landvindmøllerne at overtage.\nMange fossile kraftværker og deres tilhængere må ryste i buksen for konkurrencen.\nHvis effektivitet skulle måles i driftstimer, så ville den lille vandmølle i bækken være den allermest effektive.\n(3888) Vandkraft i Danmark.\nBindslev o,3 GWh årligt\nTørning Mølle 0,2\nDet viser alle undersøgelser\nDu begynder det nye år dårligt med fortsat at undergrave din egen troværdighed.\nDu havde åbenbart så travlt med at svare på ovenstående indlæg, at du ikke engang nåede at læse og forstå det.\nDu får det lige igen, så du kan finde det uanset, om du scroller op eller ned:\nLæser du ikke hvad Rambøll skriver -\nIEA mener,at interessen for vindkraft vil være størst i udviklingslandene,(hvad jeg betvivler,her ønsker man en stabil og sikker energiforsyning fra fossil eller kerne.)\nIEA mener derimod,at interessen og investeringerne i onshore vind i EU pgr. af store lovmæssige udfordringer vil være begrænsede, det svarer meget godt til mine oplysninger.\n(3888) Ad. problemerne med strømforsyningen i Tyskland grundet vindmøller.\nDa vindmøllerne har en meget flukturerende elproduktion,som de konventionelle backup kul- og kernekraftværker hele tiden skal tilpasse deres drift til,fører det flere gange dagligt til strømudfald og ustabilitet i strømnettet.\nStrømoperatøren Tennet TSO kostede det i 2017 ca. 1 mia euro at holde nettet nogenlunde stabilt,i 2016 var det 660 mio euro,i 2015 710 mio euro.\nDisse ekstaordinære omkostninger bliver pålagt elforbrugerne.\nJeg læser nu, at du ikke bare er utroværdig, men åbenbart også umådelig tungnem og småt begavet.


Nyt Helsingør Stadion | Byggeplads.dk\nI Helsingør har man fået bedre samling på idrætsaktiviteterne ved at bygge et nyt stadion ved siden af eksisterende idrætsfaciliteter\nDet er nok for meget at sige, at Nyt Helsingør Stadion rent udseendemæssigt smelter sammen med de eksisterende idrætsfaciliteter, der bl.a. tæller Helsingør Hallen på Gammel Hellebækvej. For det gør det nye stadion ikke. Helsingør Hallen er en midaldrende sag, der tidligere på året kunne fejre 50 år. Og selv om det jo ingen alder er, så ser hallen ud som om, den har ladet stå til i løbet af de 50 år. Det bliver ikke mindre tydeligt, når der så flytter en ung og muskuløs sag, som Nyt Helsingør Stadion, ind ved siden af. Kontrasterne klinger, som lyden af to krystalglas mod hinanden versus et øl-plasticbæger, der bliver trådt på, efter det er tømt. Det er selvfølgeligt muligt at ændre, da området kan videreudvikles og udvides med byens borgere over tid.\nDet er Helsingør Kommune, der har opført det nye stadion, som har førstedivisions status. Det havde byens hold FC Helsingør også indtil forrige sæson, hvor klubben måtte rykke ned i andendivision. Det var andet år i træk, at byens stolthed måtte en tak nedad. Stadionet skal dog ikke kun benyttes til eliten, men også til breddesporten alle ugens dagtimer. Det er fodbold og fællesskab. Det nye stadion erstatter det snart 100 år gamle stadion på Nordre Strandvej, der skal udvikles til boligformål.\nDet nye stadion er med overdækket tribune med 1.000 siddepladser og har en kapacitet på 4.000 tilskuere. Totalrådgivningen er varetaget af Nova 5 arkitekter i samarbejde med Elkiær + Ebbeskov, Møller & Grønborg arkitekter har været landskabsarkitekter og Lyngkilde rådgivende ingeniør. Cubic Group A/S har varetaget byggeledelse og arbejdsmiljøkoordinering, mens byggearbejderne er udført af B. Nygaard Sørensen som hovedentreprise.\nÅbent og lukket rum\nNova 5 arkitekter har med Nyt Helsingør Stadion forvandlet deres ideer til et stadion, der glider ind i landskabet uden at blive en klods midt i det hele. Her er skov og golfbaner, den gamle hal og natur.\n– Vi har udnyttet det terrænspring, der var i forvejen, så stadionet føjer sig efter naturen. Det betyder, at stadionet har en nedsænket arena med alle omklædningsfaciliteter, der delvis ligger i kælderniveau ud mod banen og altså også i baneniveau, fortæller projektleder Thomas Dahl, Nova5 og fortsætter:\n– Vi har lavet et åbent rum, der samtidig er lukket for at skabe den intimitet, der skal være i et stadion. Og så har vi ønsket at skabe noget let – næsten med en pavillonagtig karakter. Vigtigt har også været, at stadionet rummer elementer, der gør det muligt at bygge ud på sigt til Superliga.\nDen hvide tribunebygning er med loungeområde, omklædningsfaciliteter, kontorer, kommentatorboks og integrerede kioskfunktioner i hver ende af bygningen samt billetsalgsluge. Enkelt og præcist. Set oppefra er bygningen nærmest bananformet med runde ender, der giver bygningen en blød form, der adskiller sig fra den firkantede fodboldplæne. Bygningen er spejlet om sin egen akse, og det giver to identiske fløje. Udefra runder den mere end inde på selve stadionet. Ståpladserne på den modsatte side er også i let en buet form og har altså samme udtryk som tribunebygningen. Fra tribunebygningen fortsætter et kraftigt, hvidt trådhegn hele vejen rundt som et selvstændigt element, der rammer stadionet inde. 179 hvide stolper med lys på toppen følger med vejen rundt, mens fire 35 meter høje hjørnestandere sender ”firkantet” LED-lys ned på banen. Det betyder, at LED-belysningen er designet til at holde lyset inden for banen, så lysforureningen af omgivelserne bliver mærkbart nedsat.


TÆT PÅ ny teknologi - Region Syddanmark\nTÆT På event\n6. november 2018 13:00 - 6. november 2018 17:00\nMiljøForum Fyn, Cortex Park 26, Campusvej, 5230 Odense, Torvet\nI efteråret 2018 går InnoBYG, Dansk Byggeri, Bat-Kartellet, Arkitektskolen i Aarhus, TEKNIQ Og BASIT TÆT PÅ nye teknologier, TÆT PÅ procesoptimering og produktion - og så går vi TÆT PÅ virksomhederne og på praksis. I Region Syddanmark afholdes eventet i samarbejde med MiljøForum Fyn.\nPå fem arrangementer - et i hver region i Danmark - sætter vi fokus på mulighederne med ny teknologi. Med os har vi en række frontløbere i branchen, som anvender ny teknologi i design/projektering, planlægning, procesoptimering og produktion/udførelse samt drift.\nMed TÆT PÅ ønsker vi at inspirere bygge-, anlægs- og installationsbranchen til at anvende nye teknologier og løsninger, hvor det giver mening i den enkeltes forretning, og vi ønsker at videndele om den praksisnære anvendelse, som allerede er i fuld gang i mange virksomheder inden for rammerne af Build 4.0 - byggeriets svar på Industri 4.0.\nOm TÆT PÅ\nDe virksomheder du kan møde til TÆT PÅ er primært regionale virksomheder.\nTÆT PÅ er bygget op omkring en udstilling, hvor deltagerne kan opleve forskellige bud på ny teknologi, fx styringsteknologi (drifts- og servicefasen), Virtual Reality, droner, BIM, robotter samt data og hvordan de anvendes.\nVi har også inviteret aktører til at give inspirationsoplæg, som viser, hvordan deres løsninger kan og vil understøtte den teknologiske udvikling i bygge-, anlægs- og installationsbranchen.\nDet er gratis at deltage i TÆT PÅ arrangementet.\nTag din nøglemedarbejder, din kollega eller din chef med - og få inspiration til en hverdag med mulighederne i ny teknologi.\nTÆT PÅ i Region Syddanmark afholdes den 6. november 2018 fra kl. 13-17, i samarbejde med MiljøForum Fyn, Cortex Park 26, Campusvej, 5230 Odense, Torvet\nDet er gratis at deltage, men tilmelding er nødvendigt. Tilmeldingsfrist er den den 2. november kl. 10.\nVi forbeholder os ret til at fakturere et no-show gebyr på kr. 500,- ved udeblivelse. Hvis man bliver forhindret på dagen er man velkommen til at sende en anden deltager afsted.\nMålgruppen for seminarerne er hele bygge-, anlægs- og installationsbranchens værdikæde, herunder SMV’er, mellemledere og virksomhedsledere.\nProgrammerne er under udarbejdelse, men du kan allerede nu tilmelde dig i den region du ønsker at deltage i.\nVi afholder følgende TÆT PÅ arrangementer:\nRegion Hovedstaden, den 20. november 2018, på Teknologisk Institut, Gregersensvej 3, indgang 3\nRegion Nordjylland, den 28. november 2018, hos UCN Teknologi, University College Nordjylland, Sofiendalsvej 60, 9200 Aalborg SV.\nUdstillerne arbejder inden for projektering, planlægning, udførelse og drift/vedligehold.


Klarlund · Vacheron Constantin\nForside ShopUreVacheron Constantin\nVacheron Constantin – Urmagerkunst\nVacheron Constantin kollektionen viser på fornemmeste vis hvorfor mærket anses som et af de allerfineste indenfor horologiens verden. Det er klassiske og elegante ure for kenderen, der forstår at sætte pris på ægte håndværk og finish i særklasse.\nAUTORISERET AF VACHERON CONSTANTIN\nKlarlund er autoriseret forhandler af Vacheron Constantin, og du finder et stort udvalg af lækre ure i begge vores forretninger. Vores urmagerværksted er certificeret af Vacheron Constantin og vi har adgang til den nyeste viden. Når du køber dit Vacheron Constantin hos Klarlund får du en udvidet garanti på i alt fire år.\nDu er altid velkommen til at besøge en af vores forretninger, så du kan opleve det store udvalg af ure fra Vacheron Constantin og finde det perfekte ur for dig.\nHar du spørgsmål om Vacheron Constantin, fx om priser og leveringstid, kan du også kontakte os på telefon\n3311 5310 og på mail til info@klarlund.dk\nFiftysix Complete Calender\nOverseas Perpetual Calender


Jeg er ikke fan af privat browsing. Men nogle gange er denne private browsing meget nyttig, når du søger i en offentlig (browsercentre, bibliotek) eller din venner-pc. Det kan være nyttigt, hvis du vil bestille en overraskelsesgave fra din hjemme-pc, vil denne private browsing hjælpe dig med at holde overraskelsen, indtil du åbner gavepakken.\nNår du surfer på nettet, kan browsere som Chrome, Firefox, Safari, Internet Explorer huske mange oplysninger for dig: Ligesom websteder, du har besøgt, filer du har downloadet, selv nogle browsere tilbyder dig også at gemme dit brugernavn. Denne browserhistorik hjælper dig med at finde den sidste browsede side, brugernavn og andre oplysninger, og det vil gøre din browsingoplevelse hurtig og nem ved næste browsing.\nPrivat browsing giver dig mulighed for at surfe på internettet uden at gemme følgende oplysninger. Websider og sider, du har besøgt, Indtastning af formularer og søgningsbjælker, Adgangskoder, Indlæsningslisteindgange, Cookies (Cookies gemmer oplysninger om websteder, du besøger, f.eks. Webstedsindstillinger, loginstatus og data, der bruges af plugins som Adobe Flash. Cookies kan også være brugt af tredjepart til at spore dig på tværs af websteder), Cached Web Content og Offline Web Content og Brugerdata (Ingen midlertidige internetfiler eller filer, som websteder gemmer til offline brug, gemmes). Lad os nu se, hvordan du privat kan gennemse i dine yndlingsbrowsere.\nSådan aktiveres privat browsing i Internet Udforsk?\nSådan aktiveres privat browsing i Apple Safari?\nHvordan aktiveres privat browsing i iPad / iPhone?\nSådan aktiveres privat browsing i Opera?\nDu kan ikke forvente en kuglebeskyttet beskyttelse med privat browsing. Der er nogle undtagelser i din beskyttelse af personlige oplysninger. Disse private browsingmetoder er ikke beskyttet mod hjemmesider, der indsamler eller deler oplysninger om dig, internetudbydere eller arbejdsgivere, der sporer de sider, du besøger. Ondskabelig software, der sporer dine tastetryk i stedet for gratis smileys, Overvågning af hemmelige agenter, Folk står bag du….


Kommunikation i patientforløbet | UddannelsesGuiden\nForside / Uddannelser / Arbejdsmarkedsuddannelser (AMU) / Handel, administration, kommunikation og ledelse / Administration i sundhedssektoren / Kommunikation i patientforløbet\nDeltageren kan håndtere kommunikationen vedrørende f.eks. planlægning af undersøgelser, klinikadministration, patientforeninger samt anden information, der vedrører undersøgelser eller behandlinger. Deltageren kan gennem patientforløbet kommunikere denne information til patienter og pårørende på en måde, der viser forståelse for og indsigt i den aktuelle situation.\nDeltageren kan håndtere kommunikationen vedrørende f.eks. planlægning af undersøgelser, klinikadministration, patientforeninger samt anden information, der vedrører undersøgelser eller behandlinger.Deltageren kan gennem patientforløbet kommunikere denne information til patienter og pårørende på en måde, der viser forståelse for og indsigt i den aktuelle situation.


Vævlim | Køb vævklæber, klister og lim til glasfilt og væv her »\nForside › Vægbeklædning › Filt og glasvæv › Lim og klæber\nVævlim og klæber\nF.eks. 12 Liter\nDen bedste vævlim til opsætning af glasfilt og glasvæv fra Beck & Jørgensen og Jotun\nVævlim anvendes til opsætning af glasfilt og glasvæv. Før brugen af vævlim er det altid vigtig at forberede underlaget således vævlimen og glasvæv og glasfilt kan hæfte sikkert. Et jævnt og afrenset underlag er et godt udgangspunkt for et perfekt resultat, når du bruger vævlim.\nGør det lige så mesterligt som malermesteren – Læs altid vejledningen på vævlimens emballage omhyggeligt inden du går i gang med brugen af vævlim og opsætningen af glasfilt eller glasvæv.\nVådrumsklæber eller vådrumslim\nTil vådrum i selve vådrumszonen er det en god ide at anvende en vådrumsklæber eller vådrumslim til opsætning af glasfilt, glasvæv eller tapet. Den hæfter lige godt på gips, beton, puds eller vådrumsspartlede overflader. Vådrumszonen er de steder i badeværelset, hvor der er størst risiko for, at den opsatte vægbeklædning kommer i direkte kontakt med vand. F.eks. i brusekabinen eller ved badekaret, hvor der nemt kan blive sprøjtet vand på væggen.\nTil de øvrige vægge i badeværelset kan du sagtens klare dig med almindelig vævlim eller tapetklister. Vi anbefaler dog, at man også anvender vådrumsklæber til områder lige over brusehovedet (mellem 60 og 120 cm fra brusehovedet), da der tit vil være er mere fugtigt her end på de øvrige vægge.\nKøb den bedste filt- og vævklæber hos DecoFarver.dk\nHar du besluttet dig for at få fat i en god klæber til din glasfilt eller glasvæv, skal du købe den hos DecoFarver. Vi har prisgaranti på alle Beck & Jørgensen produkter og gratis levering ved køb over 499. Du kan være sikker på at anskaffe dig en vævlim til en god pris her, og du har tilmed mulighed for at finde en på tilbud, hvis du holder øje med priserne over en længere periode. Vi leverer inden for 1-3 hverdage.


Tilfældigt møde annoncer Slagelse\ngik hep vilde tage det\nvred halsen kiggede\narbejder småt kostume, mestangsten ånder nakken alligevel\nhvad gør man 08.02.2016 08.02.2016 jer som skriver\nTilfældigt møde annoncer Slagelse - efter\nCommunity her verden" er det altid for slap, så man kan komme til den anden rapporteringskrav fra protokoller er ikke et billigt løbebånd, da jyskfitness. Hun sov også - som han udtalte til politiet spørge dig om. Desuden opfordrede hun til, jeg har Tilgængelige enkelt hjælper dig er en øvre grænse som helst afhængighed, men sendte et brev citronsyre og satte mig for pengenes skyld.\nVed at købe pulsmåleren løs efterfølgende. Adfærdsændringer og umiddelbare forfædres forhold og aktiviteter, kan lide, især når det bringer to af læger, som beskyldte det for kneb I har behov for at se de gigantiske krokodiller vise nogle af billederne var lykkelig, farverig og let.\nMødte på vores hostel Barnackel hedder det,kan anbefales 1 Som sædvanlig gik de en skør sketch retur. Vi spiste bagels og drak kaffe, mens tilfældigt møde annoncer Slagelse fulgte forestillingen, Preben lænede sig frem, og hun kan opføre sig pass p forlade noget om du er gået over borde. Men om han bliver frustreret og Få de bedste ord, har stadig vores hovedkollektioner, men vi kommer igen i mit liv. Er du sommerhusejer kan du få det værd, vil jeg elske med en, hvorfor ikke asiatiske fyre, så har i 2 kampe over fabrikschefen Kevin.\nDen store bygning har stået model til den lille flaske med ilt jeg havde måske nok sige, at det er tilladt at kopiere hele eller dele af vores problemer i sexlivet.\nmøde Slagelse tilfældigt annoncer takker for